
Expedient núm.2023/265
Assumpte: CONTRACTACIO OBRA PISTA POLIESPORTIVA PROCEDIMENT OBERT SIMPLIFICAT


PLEC DE CLÀUSULES ADMINISTRATES PARTICULARS DEL CONTRACTE D’OBRES  PER LA  PAVIMENTACIÓ I ADEQUACIÓ DE LA PISTA POLIESPORTIVA FUTBOL 5
–PROCEDIMENT OBERT SIMPLIFICAT–
ÍNDEX QUADRE DE CARACTERÍSTIQUES DEL CONTRACTE
1. DISPOSICIONS GENERALS

QUADRE DE CARACTERÍSTIQUES DEL CONTRACTE


	A. Objecte

	
Descripció:
	Execució dels treballs descrits en la memòria valorada tècnica “PAVIMENTACIÓ I ADEQUACIÓ DE LA PISTA POLIESPORTIVA FUTBOL 5”

	Lots:
	No procedeix  la divisió en lots al ser projecte executiu únic d’una fase individual definida com a tal, que es lliurarà a l’ús públic un cop executada de forma independent.

	Codi CPV:
	342 – Instal·lacions esportives – 632.00 Edificis i altres construccions.

	
Nom del projecte i data aprovació:
	Memòria valorada tècnica “PAVIMENTACIÓ I ADEQUACIÓ DE LA PISTA POLIESPORTIVA FUTBOL 5” aprovat inicialment per la junta de govern de data 3 d’abril de 2023 amb exposició pública al BOPLL 77 de 20/05/2023 i a l’eTauler des de la mateixa data.



	B. Dades econòmiques

	


Valor estimat del contracte:
	COSTOS DIRECTES: Pressupost d’execució material: 44.015,70€. COSTOS INDIRECTES:
1. Despeses generals (13%): 5.722,04€
1. Benefici industrial (6%): 2.640,94€
TOTAL COSTOS: 44.015,70€ + 5.722,04€ + 2.640,94€ = 52.378,68€

Valor estimat del contracte: 52.378,68€

	

Pressupost base de licitació:
	
Valor estimat anual: 52.378,68€ Tipus IVA 21%: 10.999,52€

Pressupost base de licitació: 52.378,68€ + 10.999,52= 63.378,20€



	C. Existència de crèdit

	
Partida pressupostària:
	Pressupost anualitat 2023: partida 342 632 00 Instal·lacions esportives. Edificis i altres construccions.



	D. Termini d’execució i pròrrogues

	Termini d’execució:
	1,5 mesos

	Pròrroga:
	No se’n preveu



	E. Variants

	Sí:
	
	Elements:
Condicions:

	No:
	X
	



	F. Tramitació de l’expedient i procediment d’adjudicació

	Forma de tramitació:
	Ordinària

	Procediment d’adjudicació:
	Obert simplificat

	
Presentació d’ofertes mitjançant eina de Sobre Digital:
	Sí:
	X
	
*Les ofertes rebudes amb posterioritat (és a dir, el dia ____________ es consideraran extemporànies”.

	
	No:
	
	

	Termini de presentació
d’ofertes:
	Dia:
Hora:
	_________
23:59 hores
	

	
Condició suspensiva per l’adjudicació
	Adjudicació condicionada a l’aprovació definitiva de la memòria valorada tècnica “PAVIMENTACIÓ I ADEQUACIÓ DE LA PISTA POLIESPORTIVA FUTBOL 5”.




	G. Solvència i classificació empresarial

	


Criteris de solvència econòmica i financera:
	
Requisits: Volum anual de negocis del licitador referit a l’any de major volum de negoci dels 3 últims exercicis sigui com a mínim 78.568,02 €.

Mitjans d’acreditació: Certificació bancària, pòlissa d’assegurances modalitat riscos professionals, comptes anuals i declaració de l’empresari indicant el volum de negocis global de l’empresa.
La inscripció en el Registre Oficial de Licitadors i Empreses Classificades del Sector Públic acreditarà davant de tots els òrgans de contractació del sector públic, d'acord amb això reflectit i llevat de prova en contra, les condicions de solvència econòmica i financera de l'empresari.

	


Criteris de solvència tècnica:
	Requisits: Relació de les obres realitzades durant els 5 últims anys, en relació amb l’objecte del contracte, l’import anual acumulat en l’any de major execució sigui igual o superior a 52.378,68€.

Mitjans d’acreditació: Certificats de bona execució amb indicació de l’import, data i lloc d’execució de les obres expedits o visats per l’òrgan competent quan sigui una entitat del sector públic, o certificats expedits per una empresa privada.

D’acord amb el que preveu l’art. 88.2 de la LCSP, en cas que el contractista sigui una
empresa de nova creació (aquella que tingui una antiguitat inferior a 5 anys ) la seva
solvència tècnica s’acreditarà amb l’acreditació dels aspectes indicats en els punts (b) i (c) del mateix article, exclusivament.

	Classificació empresarial:
	No és necessària

	Adscripció de mitjans materials i/o personals a
l’execució del contracte:
	
Els mitjans propis per l’execució del contracte.







	H. Presentació de documentació

	
	Data obertura:

	




Sobre únic:
	1. Certificat d’inscripció en el RELI o ROLECE

1. DEUC, d’acord amb el model adjunt annex 1.

1. Proposició econòmica, d’acord amb el model adjunt annex 2.

1. Documentació relativa als criteris d’aplicació automàtica, d’acord amb el model adjunt annex 3.

1. Declaració sobre subcontractació, d’acord amb el model adjunt annex 4.
	


_______________

Acte NO obert al públic



	I.	Mesa de contractació

	




Mesa de contractació:
	
President/a: Regidor/a d’Urbanisme, Economia, Infraestructures i Serveis de l’Ajuntament de Soses. (Pdt. Substitut Regidor/a d’Esports, Salut i Relacions Institucionals).
1. L’arquitecte municipal de l’Ajuntament de Soses
1. La secretària-interventora general de l’Ajuntament de Soses
Secretari/ària: La TAG -Tècnic mitjà de comptabilitat de  l’Ajuntament de Soses.



	J. Criteris d’adjudicació

	La puntuació total de les ofertes (P) serà: P = B1 + B2 

	Criteris que
depenen d’un judici de valor:
	
No n’hi ha.

	




Criteris avaluables de forma automàtica:
	
B1: Oferta econòmica: Fins a un màxim de 70 punts.
S’atorgarà la puntuació màxima (70 punts) a l’oferta que suposi un import més baix sobre el pressupost base de licitació, i per tant, ser l’oferta amb major baixa respecte al tipus de licitació. Les següents puntuacions es calcularan en base la següent fórmula:
B1 = [10/(Tipus-Emin)] x [Tipus-Eof] Tipus = Tipus de licitació (preu de sortida)
Eof = Oferta econòmica presentada per cada licitador
Emin = Oferta econòmica més baixa de totes les ofertades





	
	

B2: Ampliació terminis de garantia. Fins a un màxim de 30 punts.
El Plec preveu un any de garantia.

Es puntuarà per cada any addicional 2,5 punts, amb un màxim de 3 anys addicionals. El licitador haurà de concretar els anys addicionals d’ampliació del termini de garantia.

Criteri de valoració: 
1 any: 10 punts
2 anys: 20 punts
3 anys: 30 punts







	K. Criteris per a la determinació de l’existència de baixes presumptament anormals

	Es defineixen els següents criteris per a determinar l’existència d’ofertes presumptament amb valors anormals:
1. Quan, concorrent un únic licitador, sigui inferior al pressupost base de licitació en més de 25 unitats percentuals.
1. Quan concorrin dos licitadors, la que sigui inferior en més de 20 unitats percentuals a l'altra oferta.
1. Quan concorrin tres licitadors, les que siguin inferiors en més de 10 unitats percentuals a la mitjana aritmètica de les ofertes presentades. No obstant això, s'exclourà per al còmput d'aquesta mitjana l'oferta de quantia més elevada quan sigui superior en més de 10 unitats percentuals a aquesta mitjana. En qualsevol cas, es considerarà desproporcionada la baixa superior a 25 unitats percentuals.
1. Quan concorrin quatre o més licitadors, les que siguin inferiors en més de 10 unitats percentuals a la mitjana aritmètica de les ofertes presentades. No obstant això, si entre elles existeixen ofertes que siguin superiors a aquesta mitjana en més de 10 unitats percentuals, es procedirà al càlcul d'una nova mitjana només amb les ofertes que no es trobin en el supòsit indicat. En tot cas, si el número de les restants ofertes és inferior a tres, la nova mitjana es calcularà sobre les tres ofertes de menor quantia.



	L. Garanties

	
Garantia provisional:
	Sí:
	
	Import:

	
	No:
	X
	

	
Garantia definitiva:
	Sí:
	X
	Import: 5% de l’import d’adjudicació, IVA exclòs

	
	No:
	
	



	M. Condicions especials d’execució

	Dins el contracte s’incorporen les mesures de contractació pública sostenible següents:

-     Quan per l’execució de l’obra objecte d’aquest Plec, el contractista requereixi ocupar nou personal, aquest ha d’estar en situació legal de desocupació, d’acord amb el què estableix l’article 208 del text refós de la Llei General de la Seguretat Social. S’acreditarà el real efectiu d’aquesta condició amb la presentació previ l’inici de les obres de la relació de treballadors annexant una còpia dels seus contractes. Respecte les noves altres, caldrà aportar document que acrediti la condició de demandant d’ocupació del treballador al SOC. Aquesta és una condició especial d'execució a la qual s’atribueix el caràcter d’obligació essencial als efectes assenyalats a l’article 202 de la LCSP.

-   Manteniment de les condicions laborals durant la vigència del contracte: El contractista està obligat, durant tot el període d’execució del contracte, a mantenir i actualitzar les condicions laborals, així com a incorporar qualsevol millora sobre la legislació laboral bàsica aplicable que correspongui en cada moment als treballadors adscrits al contracte en funció del conveni col·lectiu que resulti d’aplicació al presentar-se l’oferta, obligant-se a facilitar a l’òrgan de contractació qualsevol informació o documentació que li sigui requerida per acreditar el compliment d’aquesta mesura.





1. L'empresa vigilarà per l'estricte compliment de les mesures de prevenció de riscos laborals en relació amb els seus treballadors i s'exigirà el compliment del deure de coordinació d'activitats en matèria de prevenció de riscos en cas de subcontractació, conforme a l'article 24 de la Llei 31/1995, de 8 de novembre de Prevenció de Riscos Laborals i el Reial Decret 171/2004, de 30 de gener, pel qual es desenvolupa l’article 24 de la Llei 31/1995, de Prevenció de Riscos Laborals, per garantir la seguretat i protecció de la salut en el lloc de treball, conforme a l'estipulat als convenis col·lectius d'aplicació.

1. Als efectes del que disposa l’article 55.2 de la Llei 19/2014, de 29 de desembre, de transparència, accés a la informació pública i bon govern, els licitadors, contractistes i subcontractistes assumeixen les obligacions següents:
1. Observar els principis, les normes i els cànons ètics propis de les activitats, els oficis i/o les professions corresponents a les prestacions objecte dels contractes.
1. No realitzar accions que posin en risc l’interès públic en l’àmbit del contracte o de les prestacions a licitar.
1. Denunciar les situacions irregulars que es puguin presentar en els processos de contractació pública o durant l’execució dels contractes.
1. Abstenir-se de realitzar conductes que tinguin per objecte o puguin produir l’efecte d’impedir, restringir o falsejar la competència com per exemple els comportaments col·lusoris o de competència fraudulenta (ofertes de resguard, eliminació d’ofertes, assignació de mercats, rotació d’ofertes, etc.).
1. En el moment de presentar l’oferta, el licitador ha de declarar si té alguna situació de possible conflicte d’interès, als efectes del que disposa l’article 64 de la LSCP, o relació equivalent al respecte amb parts interessades en el projecte. Si durant l’execució del contracte es produís una situació d’aquestes característiques el contractista o subcontractista està obligat a posar-ho en coneixement de l’òrgan de contractació.
1. Respectar els acords i les normes de confidencialitat.
1. Col·laborar amb l’òrgan de contractació en les actuacions que aquest realitzi per al seguiment i/o l’avaluació del compliment del contracte, particularment facilitant la informació que li sigui sol·licitada per a aquestes finalitats i que la legislació de transparència i els contractes del sector públic imposen als adjudicataris en relació amb l’Administració o administracions de referència, sens perjudici del compliment de les obligacions de transparència que els pertoquin de forma directa per previsió legal.
1. Tipus ambiental: El contractista haurà d’adoptar les pràctiques de treball que prioritzin procediments segurs, respectuosos o menys perjudicials per a la salut de les persones i el medi ambient. El contractista haurà de minimitzar, fins on sigui possible tècnica i econòmicament, l’emissió de sorolls i vibracions en la realització d’activitats de l’objecte del contracte.
En tot cas, haurà de poder acreditar el compliment de la legislació vigent en aquest àmbit.



	N. Unitat encarregada del seguiment i execució del contracte

	Unitat encarregada del
seguiment del contracte:
	Secretaria-intervenció municipal.

	Direcció d’obra:
	Redactor del projecte d’obra amb seguiment de l’arquitecte municipal.



	O. Programa de treball

	Sí:
	X
	

	No:
	
	



	P. Memòria final

	Sí:
	
	

	No:
	X
	



	Q. Modificacions previstes del contracte

	Sí:
	
	

	No:
	X
	



	R. Cessió del contracte

	Sí:
	
	

	No:
	X
	



	S. Subcontractació

	Sí:
	X
	

	No:
	
	



	T. Revisió de preus

	Sí:
	
	

	No:
	X
	



	U. Termini de garantia

	Sí:
	X
	Termini: 1 any, ampliable en l’oferta.

	No:
	
	





1. DISPOSICIONS GENERALS

Clàusula 1a. Objecte del contracte

L’objecte del contracte és la realització dels treballs descrits en el projecte que consta en l’apartat A del quadre de característiques. Aquesta licitació consta de l’aprovació inicial del projecte indicat en l’apartat A del quadre de característiques, estant en exposició pública, subjecte a possible esmena o modificació no substancial en el cas que es presentin al·legacions. Per al cas que es presentin esmenes substancials al projecte (superin més del 20% de canvis en unitats de obra o preu) i aquestes s’estimin per l’Ajuntament, aquest procediment de licitació se suspendrà de forma justificada.

D’acord amb l’article 99.3 de la LCSP, els lots en què es divideix l’objecte del contracte s’identifiquen en l’apartat A del quadre de característiques.

Les codificacions corresponen a la nomenclatura del Vocabulari Comú de Contractes (CPV) que corresponen al contracte són les que consten en l’apartat A del quadre de característiques.

Clàusula 2a. Necessitats administratives que cal satisfer i idoneïtat del contracte

Les necessitats administratives a satisfer, la idoneïtat de l’objecte del contracte, la justificació del procediment, de la no divisió en lots i dels criteris d’adjudicació estan acreditats a l’expedient corresponent.

Clàusula 3a. Dades econòmiques del contracte i existència de crèdit

El sistema per a la determinació del preu del contracte, el valor estimat del contracte i el pressupost base de licitació són els que s’indiquen en l’apartat B del quadre de característiques.

El pressupost base de licitació és el límit màxim de despesa (IVA inclòs) que, en virtut d’aquest contracte, pot comprometre l’òrgan de contractació, i constitueix el preu màxim que poden ofertar les empreses que concorrin a la licitació d’aquest contracte. Els licitadors hauran d’igualar o disminuir en la seva oferta el pressupost de licitació, indicant l’IVA a aplicar mitjançant partida independent.

Amb caràcter general s’entén que el pressupost comprèn la totalitat del contracte, així com totes les despeses directes i indirectes que el contractista hagi de realitzar per complir l’execució de l’objecte del contracte, considerant-se inclosos els tributs, taxes i cànons de qualsevol tipus que siguin d’aplicació, així com també totes les despeses que s’originin com a conseqüència de les obligacions establertes en aquest Plec que s’han de complir durant l’execució del contracte.

A tots els efectes, s’entendrà que les ofertes i els preus consignats són declaracions de voluntat  indiscutibles, no admetent-se cap prova d'insuficiència.

S’han complert tots els tràmits reglamentaris per assegurar l’existència de crèdit per al pagament del contracte. La partida pressupostària a la qual s’imputa aquest crèdit és la que s’esmenta en l’apartat C del quadre de característiques.



Clàusula 4a. Termini d’execució del contracte

El termini d’execució de les obres és el que s’estableix en l’apartat D del quadre de característiques. El termini total i els terminis parcials són els que es fixen en el programa de treball que s’aprovi, si s’escau. Tots aquests terminis comencen a comptar des de la formalització de l’acta de comprovació del replanteig.

L’acta de comprovació del replanteig s’ha d’estendre en el termini màxim d’un mes a comptar des de la formalització del contracte.

El termini total i els terminis parcials són els que es fixin en el programa de treball que s'aprovi. Tots els terminis, total i parcials, comencen a comptar des de la data de formalització de l'acta de comprovació del replanteig i inici de les obres, sempre que hagi estat notificat l'aprovació del Pla de Seguretat i Salut per part del contractista i per part de l’Ajuntament de Soses.

L’acta de comprovació del replanteig i els terminis parcials que puguin fixar-se en aprovar el programa de treball, amb els efectes que s’hi determinin, s’entenen integrants del contracte i, per tant, formen part de contingut obligacional.

El contracte es podrà prorrogar si així s’ha previst en l’apartat D del quadre de característiques. En aquest cas, la pròrroga s’acordarà per l’òrgan de contractació i serà obligatòria per a l’empresa contractista, sempre que la preavisi amb, almenys, dos mesos d’antelació a l’acabament del termini de durada del contracte. La pròrroga no es produirà, en cap cas, per acord tàcit de les parts.

Clàusula 5a. Règim jurídic del contracte

El contracte té caràcter administratiu i es regeix per aquest plec de clàusules administratives i pel plec de prescripcions tècniques, les clàusules dels quals es consideren part integrant del contracte.

Tots els documents del projecte, els plànols, la memòria, en els aspectes assenyalats en l’article 128 del Reglament general de la Llei de contractes de les administracions públiques, aprovat pel Reial decret 1098/2001, de 12 d’octubre (d’ara endavant, RGLCAP), i els quadres de preus del projecte aprovat tenen caràcter contractual i regeixen l’adjudicació i l’execució del contracte d’obres, formant-ne part integrant com a documents definidors dels drets i obligacions de les parts. En conseqüència, han de ser signats, en el moment de la seva formalització, per l’empresa adjudicatària, en prova de conformitat.

Sense perjudici d’allò establert amb caràcter general pels contractes de les Administracions Locals, el contracte es regeix per aquest Plec de Clàusules Administratives Particulars les clàusules del qual es consideren parts integrants  del mateix.

A més, es regeix per la normativa en matèria de contractació pública continguda, principalment, en les disposicions següents:

1. Llei 9/2017, de 8 de novembre, de Contractes del Sector Públic, per la qual es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014.
1. Decret Llei 3/2016, de 31 de maig, de mesures urgents en matèria de contractació pública.

1. Reial Decret 817/2009, de 8 de maig, pel qual es desenvolupa parcialment la Llei 30/2007, de 30 d’octubre, de Contractes del Sector Públic (d’ara endavant, RD 817/2009).

1. Reial Decret 1098/2001, de 12 d’octubre, pel qual s’aprova el Reglament General de la Llei de contractes de les administracions públiques aprovat pel, en tot allò no modificat ni derogat per les disposicions esmentades anteriorment (d’ara endavant, RGLCAP).

1. Reial Decret 773/2015, de 28 d’agost, pel qual es modifiquen determinats preceptes del Reglament general de la Llei de Contractes de les Administracions Públiques.
1. Decret 179/1995, de 13 de juny, pel qual s'aprova el Reglament d'obres, activitats i serveis dels ens locals.
1. Reial Decret 1627/1997, de 24 d’octubre, pel que s’estableixen disposicions mínimes de seguretat i de salut en les obres de construcció.
1. Llei orgànica 3/2018, de 5 de desembre, de protecció de dades personals i garantia dels drets digitals.
1. Reglament (UE) 2016/679 del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE.

També seran d’aplicació les disposicions del Decret 107/2005, de 31 de maig, de creació del Registre Electrònic d’Empreses Licitadores de la Generalitat de Catalunya; del Decret Legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya; de la Llei 7/1985, de 2 d’abril, Reguladora de les Bases del Règim Local; de la Llei 39/2015, de 1 d’octubre, del Procediment Administratiu Comú de les Administracions Públiques; de la Llei 26/2010, del 3 d'agost, de Règim Jurídic i de Procediment de les Administracions Públiques de Catalunya; de la Llei 29/1998, de 13 de juny, Reguladora de la Jurisdicció Contenciosa Administrativa; així com també la normativa de caràcter tècnic, fiscal, mediambiental, laboral, seguretat social, seguretat i higiene en el treball i prevenció de riscos laborals, propietat intel·lectual i industrial que resulti aplicable en cada moment, així com la resta de normes de Dret administratiu. Supletòriament s’aplicaran les normes del Dret privat que resultin aplicables, en el seu cas.

A aquests efectes, tindran caràcter contractual:

1. El present Plec de Clàusules Administratives Particulars.
1. La memòria, plànols, pressupost, programa de treball acceptat, el quadre de preus i altres documents constitutius del projecte.
1. L’oferta del contractista que integrarà la proposta econòmica i, en el seu cas, tots aquells documents que descriguin les condicions i característiques per l’execució de les obres.
1. El document en què es formalitzi el contracte.

Tots aquests documents hauran de ser signats en prova de conformitat per l’adjudicatària en el mateix acte de formalització del contracte.

El desconeixement de les clàusules del contracte en qualsevol dels seus termes, dels altres documents contractuals que en formen part i també de les instruccions o altres normes que resultin d’aplicació en l’execució de la cosa pactada, no eximeix l’empresa adjudicatària de l'obligació de complir-les.

Clàusula 6a. Admissió de variants

S’admetran variants quan així consti en l’apartat E del quadre de característiques, amb els requisits mínims, en les modalitats i amb les característiques que s’hi preveuen.

Clàusula 7a. Tramitació de l’expedient i procediment d’adjudicació

La forma de tramitació de l’expedient i el procediment d’adjudicació del contracte són els establerts en l’apartat F del quadre de característiques.

L’adjudicació del contracte resta condicionada a l’aprovació definitiva de la memòria valorada tècnica “PAVIMENTACIÓ I ADEQUACIÓ DE LA PISTA POLIESPORTIVA FUTBOL 5”.

Clàusula 8a. Mitjans de comunicació electrònics

Les notificacions i comunicacions derivades d’aquesta licitació s’efectuaran per mitjans electrònics, a través del sistema de notificació e-NOTUM, d’acord amb la Disposició addicional quinzena de la LCSP i la Llei 39/2015, d’1 d’octubre, del procediment administratiu comú de les administracions públiques.

A aquests efectes, s’enviaran els avisos de la posada a disposició de les notificacions i les comunicacions a les adreces de correu electrònic i als telèfons mòbils que les empreses hagin facilitat a aquest efecte en el DEUC.

D’altra banda, per tal de rebre tota la informació relativa a aquesta licitació, les empreses que ho vulguin i, en tot cas, les empreses licitadores s’han de subscriure com a interessades en aquesta licitació, a través del servei de subscripció a les novetats de l’espai virtual de licitació que a tal efecte es posa a disposició a l’adreça web del perfil de contractant de l’òrgan de contractació, accessible a la Plataforma de Serveis de Contractació Pública de l’Ajuntament de Soses:

https://contractaciopublica.gencat.cat/ecofin_pscp/AppJava/cap.pscp?reqCode=viewDetail&keyword=soses&idCap=18968621&ambit

Les empreses que, d’acord amb la clàusula onzena d’aquest plec, activin l’oferta amb l’eina de Sobre Digital s’inscriuran a la licitació automàticament.

Aquesta subscripció permetrà rebre avís de manera immediata a les adreces electròniques de les persones subscrites de qualsevol novetat, publicació o avís relacionat amb aquesta licitació.

Així mateix, determinades comunicacions que s’hagin de fer amb ocasió o com a conseqüència del procediment de licitació i d’adjudicació del present contracte es realitzaran mitjançant el tauler d’anuncis associat a l’espai virtual de licitació d’aquesta licitació de la Plataforma de Serveis de Contractació Pública. En aquest tauler d’anuncis electrònic, que deixa constància fefaent de l’autenticitat, la integritat i la data i hora de publicació de la informació publicada, també es publicarà informació relativa tant a la licitació, com al contracte.


Clàusula 9a. Aptitud per contractar

Estan facultades per participar en aquesta licitació i subscriure, si escau, el contracte corresponent les persones naturals o jurídiques, espanyoles o estrangeres, que reuneixin les condicions següents:

1. Tenir personalitat jurídica i plena capacitat d’obrar, d’acord amb el que preveu l’article 65 de la LCSP;
1. No estar incurses en alguna de les circumstàncies de prohibició de contractar recollides en l’article 71 de la LCSP, la qual cosa poden acreditar per qualsevol dels mitjans establerts en l’article 85 de la
LCSP;
1. Acreditar la classificació o, si s’escau, la solvència requerida, en els termes establerts en la clàusula desena d’aquest plec;
1. Tenir l’habilitació empresarial o professional que, si s’escau, sigui exigible per dur a terme la prestació que constitueixi l’objecte del contracte;
1. Acreditar la inscripció en el Registre electrònic d’empreses licitadores (RELI) o en el Registre oficial de licitadors i empreses classificades dels sector públic (ROLECE), en la data final de presentació
d’ofertes;
1. A més, quan, per així determinar-ho la normativa aplicable, se li requereixin a l’empresa determinats requisits relatius a la seva organització, destinació dels seus beneficis, sistema de finançament o
altres per poder participar en el procediment d'adjudicació, aquests s’han d’acreditar per les empreses licitadores.

Així mateix, les prestacions objecte d’aquest contracte han d’estar compreses dins de les finalitats, objecte o àmbit d’activitat de les empreses licitadores, segons resulti dels seus estatuts o de les seves regles fundacionals.

Les circumstàncies relatives a la capacitat, solvència i absència de prohibicions de contractar han de concórrer en la data final de presentació d’ofertes i subsistir en el moment de perfecció del contracte.

La capacitat d’obrar de les empreses espanyoles persones jurídiques s’acredita mitjançant l’escriptura de constitució o modificació inscrita en el Registre Mercantil, quan sigui exigible conforme a la legislació mercantil. Quan no ho sigui, s’acredita mitjançant l’escriptura o document de constitució, estatuts o acta fundacional, en què constin les normes que regulen la seva activitat, inscrits, si s’escau, en el corresponent registre oficial. També cal aportar el NIF de l’empresa.

La capacitat d’obrar de les empreses espanyoles persones físiques s’acredita amb la presentació del NIF.

La capacitat d’obrar de les empreses no espanyoles d’Estats membres de la Unió Europea o signataris de l’Acord sobre Espai Econòmic Europeu s’ha d’acreditar mitjançant la inscripció en els registres professionals o mercantils adients del seu Estat membre d’establiment o la presentació d’una declaració jurada o una de les certificacions que s’indiquen en l’annex XI de la Directiva 2014/24/UE.

La capacitat d’obrar de les empreses estrangeres d’Estats no membres de la Unió Europea ni signataris de l’Acord sobre Espai Econòmic Europeu s’acredita amb l’aportació d’un informe emès per la missió

diplomàtica permanent o per l’oficina consular d’Espanya del lloc del domicili de l’empresa, en el qual consti, prèvia acreditació per l’empresa, que figuren inscrites en el registre local professional, comercial o anàleg, o, en el seu defecte, que actuen habitualment en el tràfic local dins l’àmbit de les activitats que abasta l’objecte del contracte. També han d’aportar un informe de la missió diplomàtica permanent d’Espanya o de la Secretaria General de Comerç Exterior, que acrediti que l’Estat del qual són nacionals ha signat l’Acord sobre contractació pública de l’Organització Mundial del Comerç (OMC), sempre que es tracti de contractes subjectes a regulació harmonitzada –de valor estimat igual o superior a 5.548.000 euros– o, en cas contrari, l’informe de reciprocitat al que fa referència l’article 68 de la LCSP.

També poden participar en aquesta licitació les unions d’empreses que es constitueixin temporalment a aquest efecte (UTE), sense que sigui necessària formalitzar-les en escriptura pública fins que no se’ls hagi adjudicat el contracte. Aquestes empreses queden obligades solidàriament davant l’Administració i han de nomenar una persona representant o apoderada única amb poders suficients per exercir els drets i complir les obligacions que es derivin del contracte fins a la seva extinció, sense perjudici que les empreses atorguin poders mancomunats per a cobraments i pagaments d’una quantia significativa.

La durada de la UTE ha de coincidir, almenys, amb la del contracte fins a la seva extinció.

Les empreses que vulguin constituir unions temporals d’empreses per participar en licitacions públiques es poden trobar mitjançant la utilització de la funcionalitat punt de trobada de la Plataforma de Serveis de Contractació Pública de la Generalitat, que es troba dins l’apartat “Perfil del licitador”.

Les empreses que hagin participat en l’elaboració de les especificacions tècniques o dels documents preparatoris del contracte o hagin assessorat a l’òrgan de contractació durant la preparació del procediment de contractació, poden participar en la licitació sempre que es garanteixi que la seva participació no falseja la competència.

Clàusula 10a. Classificació i solvència de les empreses licitadores

L’empresa que resulti adjudicatària haurà d’acreditar que compleix els requisits mínims de solvència que es detallen en l’apartat G del quadre de característiques, a través dels mitjans d’acreditació que es relacionen en aquest mateix apartat, o, alternativament, mitjançant la classificació equivalent a aquesta solvència si s’escau, que s’assenyala en l’apartat G del mateix quadre de característiques.

A les empreses que, per una raó vàlida, no estiguin en condicions de presentar les referències sol·licitades en l’apartat G del quadre de característiques per acreditar la seva solvència econòmica i financera, se les autoritzarà a acreditar-la per mitjà de qualsevol altre document que l’òrgan de contractació consideri apropiat.

Les empreses licitadores s’han de comprometre a dedicar o adscriure a l’execució del contracte els mitjans personals o materials suficients que s’indiquen en l’apartat G del quadre de característiques.

Les empreses licitadores poden recórrer per a l’execució del contracte a les capacitats d'altres entitats, amb independència de la naturalesa jurídica dels vincles que tinguin amb elles, per tal d’acreditar la seva solvència econòmica i financera, i tècnica, sempre que aquestes entitats no estiguin incurses en prohibició de contractar i que les empreses licitadores demostrin que durant tota la durada de l’execució del contracte disposaran efectivament dels recursos necessaris mitjançant la presentació a tal efecte del compromís per escrit de les entitats esmentades.

No obstant això, respecte als criteris relatius als títols d'estudis i professionals i a l'experiència professional, les empreses només poden recórrer a les capacitats d'altres entitats si aquestes executen les obres per als quals són necessàries les capacitats esmentades.

En les mateixes condicions, les UTE poden recórrer a les capacitats dels participants en la unió o d'altres entitats.

Els certificats comunitaris d’inscripció o documents similars que acreditin la inscripció en llistes oficials d’empresaris autoritzats per contractar als que fa referència l’article 97 de la LCSP constitueixen una presumpció d’aptitud en relació amb els requisits de selecció qualitativa que figurin en aquests.

En les UTE, totes les empreses que en formen part han d’acreditar la seva solvència, en els termes indicats en l’apartat G del quadre de característiques. Per tal de determinar la solvència de la unió temporal, s’acumula l’acreditada per cadascuna de les seves integrants.



1. DISPOSICIONS RELATIVES A LA LICITACIÓ, L‘ADJUDICACIÓ I LA FORMALITZACIÓ DEL CONTRACTE

Clàusula 11a. Presentació de documentació i de proposicions

Els licitadors hauran de presentar les seves ofertes en el nombre de sobres que consti en l’apartat H del quadre de característiques. Si l’objecte del contracte es divideix en lots, consta indicat en el mateix apartat.

El termini per presentar ofertes és de 20 dies naturals, concretament, en aquesta licitació finalitza el dia, hora i segons indicats en l’apartat F del quadre de característiques. De manera que les ofertes rebudes amb posterioritat es consideraran extemporànies.

Les empreses licitadores han de presentar la documentació que conformi les seves ofertes mitjançant l’eina de Sobre Digital, quan així es faci constar en l’apartat F del quadre de característiques.

Un cop accedeixin a l’eina web de sobre Digital, les empreses licitadores hauran d’omplir un formulari per donar-se d’alta a l’eina i, a continuació, rebran un missatge, al/s correu/s electrònic/s indicat/s en aquest formulari d’alta, d’activació de l’oferta.

Les adreces electròniques que les empreses licitadores indiquin en el formulari d’inscripció de l’eina de Sobre Digital, que seran les emprades per enviar correus electrònics relacionats amb l’ús de l’eina de Sobre Digital, han de ser les mateixes que les que designin en el seu DEUC per a rebre els avisos de notificacions i comunicacions mitjançant l’e-NOTUM.

Les empreses licitadores han de conservar el correu electrònic d’activació de l’oferta, atès que l’enllaç que es conté en el missatge d’activació és l’accés exclusiu de què disposaran per presentar les seves ofertes a través de l’eina de Sobre Digital.

Accedint a l’espai web de presentació d’ofertes a través d’aquest enllaç tramès, les empreses licitadores hauran de preparar tota la documentació requerida i adjuntar-la en format electrònic en els sobres corresponents. Les empreses licitadores poden preparar i enviar aquesta documentació de forma esglaonada, abans de fer la presentació de l’oferta.

Per poder iniciar la tramesa de la documentació, l’eina requerirà a les empreses licitadores que introdueixin una paraula clau per a cada sobre amb documentació xifrada que formi part de la licitació (pel sobre A no es requereix paraula clau, atès que la documentació no està xifrada). Amb aquesta paraula clau es xifrarà, en el moment de l’enviament de les ofertes, la documentació. Així mateix, el desxifrat dels documents de les ofertes es realitza mitjançant la mateixa paraula clau, la qual han de custodiar les empreses licitadores. Cal tenir en compte la importància de custodiar correctament aquesta o aquestes claus (poden ser la mateixa per tots els sobres o diferents per cadascun d’ells), ja que només les empreses licitadores la/les tenen (l’eina de Sobre Digital no guarda ni recorda les contrasenyes introduïdes) i són imprescindibles per al desxifrat de les ofertes i, per tant, per l’accés al seu contingut.

Es demanarà a les empreses licitadores, mitjançant el correu electrònic assenyalat en el formulari d’inscripció a l’oferta de l’eina de Sobre Digital, que accedeixin a l’eina web de Sobre Digital per introduir les seves paraules clau en el moment que correspongui.

Quan les empreses licitadores introdueixin les paraules clau s’iniciarà el procés de desxifrat de la documentació, que es trobarà guardada en un espai virtual securitzat que garanteix la inaccessibilitat a la documentació abans, en el seu cas, de la constitució de la Mesa i de l’acte d’obertura dels sobres, en la data i l’hora establertes.

Les empreses licitadores han d’introduir en tot cas la paraula clau abans de l’obertura del primer sobre xifrat.

En cas que alguna empresa licitadora no introdueixi la paraula clau, no es podrà accedir al contingut del sobre xifrat. Així, atès que la presentació d’ofertes a través de l’eina de Sobre Digital es basa en el xifratge de la documentació i requereix necessàriament la introducció per part de les empreses licitadores de la/les paraula/es clau, que només elles custodien durant tot el procés, per poder accedir al contingut xifrat dels sobres, no es podrà efectuar la valoració de la documentació de la seva oferta que no es pugui desxifrar per no haver introduït l’empresa la paraula clau.

Una vegada complimentada tota la documentació de l’oferta i adjuntats els documents que la conformen, es farà la presentació pròpiament dita de l’oferta, la qual no es considera presentada fins que no ha estat registrada, amb l’apunt d’entrada corresponent, a través de l’eina. A partir del moment en què l’oferta s’hagi presentat, ja no es podrà modificar la documentació tramesa.

En el cas de fallida tècnica que impossibiliti l’ús de Sobre Digital el darrer dia de presentació de les proposicions, l’òrgan de contractació ampliarà el termini de presentació de les mateixes el temps que es consideri imprescindible, modificant el termini de presentació d’ofertes; publicant a la Plataforma de Serveis de Contractació Pública l’esmena corresponent. L’empresa licitadora haurà d’acreditar la fallida tècnica enviant una captura de pantalla al correu electrònic secretaria@Soses.ddl.net, on es mostri l’error tècnic dintre del termini establert en l’anunci de licitació.

Podeu trobar material de suport sobre com preparar una oferta i les especificacions tècniques necessàries mitjançant l’eina de sobre digital a l’apartat de “Licitació electrònica” de la Plataforma de Serveis de Contractació Pública, a l’adreça web següent:
https://contractaciopublica.gencat.cat/ecofin_sobre/AppJava/views/ajuda/empreses/index.xhtml
D’acord amb el que disposa l’apartat 1.h de la Disposició addicional setzena de la LCSP, l’enviament de les ofertes mitjançant l’eina de sobre Digital es podrà fer en dues fases, transmetent primer l’empremta electrònica de la documentació de l’oferta, dins del termini de presentació d’ofertes, amb la recepció de la qual es considerarà efectuada la seva presentació a tots els efectes, i després fent l’enviament de la documentació de l’oferta pròpiament dita, en un termini màxim de 24 hores. En cas de no efectuar-se aquesta segona remissió en el termini de 24 hores, es considerarà que l’oferta ha estat retirada.

Si es fa ús d’aquesta possibilitat, cal tenir en compte que la documentació tramesa en aquesta segona fase ha de coincidir totalment amb aquella respecte de la que s’ha enviat l’empremta digital prèviament, de manera que no es pot produir cap modificació dels fitxers electrònics que configuren la documentació de l’oferta. En aquest sentit, cal assenyalar la importància de no manipular aquests arxius (ni, per exemple, fer- ne còpies, encara que siguin de contingut idèntic) per tal de no variar-ne l’empremta electrònica, que és la que es comprovarà per assegurar la coincidència de documents en les ofertes trameses en dues fases.

Les ofertes presentades han d’estar lliures de virus informàtics i de qualsevol tipus de programa o codi nociu, ja que en cap cas es poden obrir els documents afectats per un virus amb les eines corporatives de la Generalitat de Catalunya. Així, és obligació de les empreses contractistes passar els documents per un antivirus i, en cas d’arribar documents de les seves ofertes amb virus, serà responsabilitat d’elles que l’Ajuntament no pugui accedir al contingut d’aquests.

En cas que algun document presentat per les empreses licitadores estigui malmès, en blanc o sigui il·legible o estigui afectat per algun virus informàtic, la Mesa de contractació valorarà, en funció de quina sigui la documentació afectada, les conseqüències jurídiques respecte de la participació d’aquesta empresa en el procediment, que s’hagin de derivar de la impossibilitat d’accedir al contingut d’algun dels documents de l’oferta. En cas de tractar-se de documents imprescindibles per conèixer o valorar l’oferta, la mesa podrà acordar l’exclusió de l’empresa.

D’altra banda, els formats de documents electrònics admissibles han de ser d’ús general, d’àmplia implementació, de fàcil accés i no discriminatoris d’acord amb la disposició addicional setzena de la LCSP.

Les persones interessades en el procediment de licitació també poden dirigir-se a l’òrgan de contractació per sol·licitar aclariments sobre els plecs o la resta de documentació, a través de l’apartat de preguntes i respostes del tauler d’avisos de l’espai virtual de la licitació. Aquestes preguntes i respostes seran públiques i accessibles a través del tauler esmentat, residenciat en el perfil de contractant de l’Ajuntament de Soses. Aquesta informació es facilitarà almenys 6 dies abans de què finalitzi el termini fixat per a la presentació d’ofertes, sempre que l'hagin demanat almenys 12 dies abans del transcurs del termini de presentació de les proposicions.

Les proposicions són secretes i la seva presentació suposa l'acceptació incondicionada per part de l’empresa licitadora del contingut del present plec, així com del plec de prescripcions tècniques, així com l’autorització a la mesa i a l’òrgan de contractació per consultar les dades que recullen el Registre Electrònic d’Empreses Licitadores de la Generalitat de Catalunya o el Registre oficial de licitadors i empreses classificades del sector públic, o les llistes oficials d’operadors econòmics d’un Estat membre de la Unió Europea.

Cada empresa licitadora no pot presentar més d’una proposició. Tampoc pot subscriure cap proposta en UTE amb d’altres si ho ha fet individualment o figurar en més d’una unió temporal. La infracció d’aquestes normes dona lloc a la no-admissió de cap de les propostes que hagi subscrit.

Contingut dels sobres

La determinació del nombre de sobre i la documentació a incloure a cadascun d’ells s’indica en l’apartat H del quadre de característiques. Tanmateix, la informació general dels sobres és la següent:

1. SOBRE ÚNIC

Dins d’aquest sobre únic, les empreses licitadores hi han d’incloure:

1. Document europeu únic de contractació (DEUC)

Les empreses licitadores han de presentar el DEUC, el qual s’adjunta com a annex 1 a aquest plec, mitjançant el qual declaren el següent:
1. Que la societat està constituïda vàlidament i que de conformitat amb el seu objecte social es pot presentar a la licitació, així com que la persona signatària del DEUC té la deguda representació per presentar la proposició i la declaració;
1. Que compleix els requisits de solvència econòmica i financera, i tècnica, de conformitat amb els requisits mínims exigits en aquest plec;
1. Que no està incursa en prohibició de contractar;
1. Que disposa de les autoritzacions necessàries per exercir l’activitat
1. Que compleix amb la resta de requisits que s’estableixen en aquest plec.
Així mateix, s’ha d’incloure el nom, cognom i NIF de la persona autoritzada per accedir a les notificacions electròniques, així com les adreces de correu electròniques i, addicionalment, els números de telèfon mòbil on rebre els avisos de les notificacions, d’acord amb la clàusula vuitena d’aquest plec. Per tal de garantir la recepció de les notificacions electròniques, es recomana designar més d’una persona autoritzada a rebre- les, així com diverses adreces de correu electrònic i telèfons mòbils on rebre els avisos de les posades a disposició.


En el cas d’empreses que concorrin a la licitació amb el compromís d’agrupar-se en una unió temporal si resulten adjudicatàries del contracte, cadascuna de presentar un DEUC. A més del DEUC, han d’aportar un document on consti el compromís de constituir-se formalment en unió temporal en cas de resultar adjudicatàries del contracte.

L’empresa licitadora en qui recaigui la proposta d’adjudicació per haver presentat l’oferta que ha obtingut la millor puntuació haurà d’aportar la documentació justificativa del compliment dels requisits exigits en aquest plec el compliment dels quals s’ha indicat en el DEUC, amb caràcter previ a l’adjudicació.

Tanmateix, la mesa de contractació podrà demanar a les empreses licitadores que presentin la totalitat o 

una part de la documentació justificativa del compliment dels requisits previs, quan considerin que hi ha dubtes raonables sobre la vigència o fiabilitat del DEUC o quan sigui necessari per al bon desenvolupament del procediment. No obstant això, degut a l’obligació de la inscripció en el RELI o ROLECE, l’empresa licitadora no haurà de presentar dita documentació quan estigui inclosa i actualitzada en els registres esmentats.

1. Proposició econòmica i millores avaluables de forma automàtica

Es presentarà conforme al següent model Annex 2

1. Documents relatius a l'oferta, diferents del preu, que s'hagin de quantificar de forma automàtica. 

[bookmark: _Hlk132800914]- Proposta d’ampliació del termini de garantia segons Annex 3. 


No s’acceptaran les proposicions que tinguin omissions, errades o esmenes que no permetin conèixer clarament allò que es considera fonamental per valorar-les.

A través de l’eina de Sobre Digital les empreses hauran de signar el document “resum” de les seves ofertes, amb signatura electrònica avançada basada en un certificat qualificat o reconegut, amb la signatura del qual s’entén signada la totalitat de l’oferta, atès que aquest document conté les empremtes electròniques de tots els documents que la composen.

Les proposicions s’han de signar pels representants legals de les empreses licitadores i, en cas de tractar- se d’empreses que concorrin amb el compromís de constituir-se en UTE si resulten adjudicatàries, s’han de signar pels representants de totes les empreses que la composen.

Les empreses licitadores podran assenyalar, de cada document respecte del qual s’hagi assenyalat en l’eina de Sobre Digital que poden declarar que conté informació confidencial, si conté informació d’aquest tipus.

Els documents i les dades presentades per les empreses licitadores en el sobre únic es poden considerar de caràcter confidencial si inclouen secrets industrials, tècnics o comercials o drets de propietat intel·lectual i la seva difusió a terceres persones pugui ser contrària als seus interessos comercials legítims, perjudicar la competència lleial entre les empreses del sector; o bé quan el seu tractament pugui ser contrari a les previsions de la normativa en matèria de protecció de dades de caràcter personal. Així mateix, el caràcter confidencial afecta a qualsevol altres informacions amb un contingut que es pugui utilitzar per falsejar la competència, ja sigui en aquest procediment de licitació o en altres de posteriors. No tenen, en cap cas, caràcter confidencial l’oferta econòmica de l’empresa, ni les dades incloses en el DEUC.

La declaració de confidencialitat de les empreses ha de ser necessària i proporcional a la finalitat o interès que es vol protegir i ha de determinar de forma expressa i justificada els documents o les dades facilitades que considerin confidencials. No s’admeten declaracions genèriques o no justificades del caràcter confidencial.

En tot cas, correspon a l’òrgan de contractació valorar si la qualificació de confidencial de determinada documentació és adequada i, en conseqüència, decidir sobre la possibilitat d’accés o de vista de dita documentació, prèvia audiència de l’empresa o les empreses licitadores afectades. 

1. Altra documentació

Qualsevol altra documentació que s’exigeixi en l’apartat H del quadre de característiques.

La presentació d’ofertes comporta que l’òrgan de contractació pugui consultar o obtenir en qualsevol moment del procediment contractual informació sobre tot allò declarat per les empreses licitadores o contractistes, excepte que s’hi oposin expressament.

Clàusula 12a. Mesa de contractació

La Mesa de contractació està integrada pels membres que s’indica en l’apartat I del quadre de característiques.


Clàusula 13a. Determinació de la millor oferta Criteris d’adjudicació del contracte

Per a la valoració de les proposicions i la determinació de la millor oferta s’ha d’atendre als criteris d’adjudicació establerts en l’apartat J del quadre de puntuacions. Això és: Criteri 1 Millora oferta econòmica (preu) i Criteri 2 ampliació termini de garantia.
Criteri 1: Millor oferta econòmica
El licitador podrà proposar una proposta econòmica inferior a l’indicat en el preu base de licitació i que serà objecte de puntuació

Criteri 2. Ampliació termini de garantia
Millora consistent en l’ampliació del termini general de garantia de l’obra establert en un any. L'oferta del contractista vincula a aquest i s'integra en el contracte, de manera que, si en ella s'ha inclòs un termini addicional de garantia, serà aquest el que haurà de complir-se. 

En conseqüència i tenint en compte que la garantia definitiva no ha de ser retornada o cancel·lada fins que s'hagi produït el venciment del termini de garantia, mentre que no transcorri el termini previst en el plec i l'addicional ofert pel contractista no procedirà tal devolució o cancel·lació.

Es puntuarà per cada any addicional ofert, amb un màxim de 3 anys addicionals. El licitador haurà de concretar els anys addicionals d’ampliació del termini de garantia de forma clara i unívoca.

Obertura dels sobres, valoració i classificació de les ofertes

Finalitzat el termini de presentació d’ofertes, en el dia, lloc i hora indicats en l’anunci de la licitació tindrà lloc l’acte d’obertura dels sobres (sobre únic) presentats per les empreses licitadores per part de la Mesa de contractació.

Després de l’acte, en la mateixa sessió, la Mesa de contractació qualificarà el DEUC i la resta de documentació continguda en els sobres i determinarà les empreses admeses a la licitació i les excloses, així com, si s’escau, les causes d’exclusió.

Sense perjudici de la comunicació a les persones interessades, aquestes circumstàncies es faran públiques mitjançant el seu perfil de contractant.

Posteriorment, la Mesa de contractació procedirà a avaluar i classificar les ofertes de les empreses admeses i, tot seguit, farà la proposta d’adjudicació a favor d’aquella empresa que hagi obtingut la millor puntuació, i la remetrà a l’òrgan de contractació.

Per fer aquesta classificació, la Mesa tindrà en compte els criteris d’adjudicació assenyalats a l’apartat J del quadre de característiques i a l’anunci.

La Mesa de contractació podrà sol·licitar i admetre l’aclariment o l’esmena d’errors en les ofertes quan siguin de tipus material o formal, no substancials i no impedeixin conèixer el sentit de l’oferta. Únicament es permetrà l’aclariment o l’esmena d’errors en les ofertes sempre que no comportin una modificació o concreció de l’oferta, amb la finalitat de garantir el principi d’igualtat de tracte entre empreses licitadores. Les sol·licituds d’aclariments o esmenes es duran a terme a través de la funcionalitat que a aquest efecte té l’eina de Sobre Digital, mitjançant la qual s’adreçarà un correu electrònic a l’adreça o les adreces assenyalades per les empreses licitadores en el formulari d’inscripció, amb l’enllaç perquè accedeixin a l’espai de l’eina en què han d’aportar la documentació corresponent.

Aquestes peticions d’esmena o aclariment es comunicaran a l’empresa mitjançant comunicació electrònica a través de l’e-NOTUM, integrat amb la Plataforma de serveis de contractació pública, d’acord amb la clàusula vuitena d’aquest plec.

Seran excloses de la licitació, mitjançant resolució motivada, les empreses les proposicions de les quals no concordin amb la documentació examinada i admesa, les que excedeixin del pressupost base de licitació, modifiquin substancialment els models de proposició establerts en aquest plec, comportin un error manifest en l’import de la proposició i aquelles en les quals l’empresa licitadora reconegui l’existència d’error o inconsistència que la fa inviable.

L’existència d’errors en les proposicions econòmiques de les empreses licitadores implicarà l’exclusió d’aquestes del procediment de contractació, quan pugui resultar afectat el principi d’igualtat, en els casos d’errors que impedeixin determinar amb caràcter cert quin és el preu realment ofert per les empreses i, per tant, impedeixin fer la valoració de les ofertes.

D’altra banda, la Mesa podrà sol·licitar els informes tècnics que consideri necessaris abans de formular la proposta d’adjudicació. També els podrà sol·licitar quan consideri necessari verificar que les ofertes compleixen les especificacions tècniques dels plecs. Les proposicions que no compleixin aquestes prescripcions no seran objecte de valoració.

També podrà requerir informes a les organitzacions socials d’usuaris destinataris de la prestació, a les organitzacions representatives de l’àmbit d’activitat al qual correspongui l’objecte del contracte, a les organitzacions sindicals, a les organitzacions que defensin la igualtat de gènere i a altres organitzacions, per verificar les consideracions socials i ambientals.

La proposta d’adjudicació de la Mesa no crea cap dret a favor de l’empresa licitadora proposada com a adjudicatària, ja que l’òrgan de contractació podrà apartar-se’n sempre que motivi la seva decisió.

Els actes d’exclusió adoptats per la Mesa poden ser impugnats en els termes establerts a la clàusula trenta- novena.


Criteris en cas d’igualació de proposicions

En casos d’empat en les puntuacions obtingudes per les ofertes de les empreses licitadores, el desempat es resoldrà mitjançant l’aplicació per ordre dels criteris socials establers en l’article 147.2 de la LCSP.

Les empreses licitadores han d’aportar la documentació acreditativa dels criteris de desempat en el moment en què es produeixi l’empat i no amb caràcter previ.

Ofertes amb valors anormals o desproporcionats

La determinació de les ofertes que presentin uns valors anormals s’ha de dur a terme en funció dels límits i els paràmetres objectius establerts en l’apartat K del quadre de característiques.

En el supòsit que una o diverses de les ofertes presentades incorrin en presumpció d’anormalitat es procedirà de conformitat amb el que estableix l’article 149 de la LCSP.


Clàusula 14a. Requeriment de documentació previ a l’adjudicació

Un cop valorades les ofertes, la Mesa de contractació, i si fos possible en la mateixa sessió en què s’avaluen i es classifiquen les ofertes i es fa la proposta d’adjudicació, requerirà l’empresa proposada adjudicatària perquè, dins el termini de 7 dies hàbils a comptar de l’enviament del requeriment, presenti la documentació justificativa que s’esmenta a continuació.

Aquest requeriment s’efectuarà mitjançant notificació electrònica a través de l’e-NOTUM, integrat amb la Plataforma de Serveis de Contractació Pública, d’acord amb la clàusula vuitena d’aquest plec.

L’aportació de documentació es durà a terme a través de la funcionalitat que a aquest efecte té l’eina de Sobre Digital, mitjançant la qual s’enviarà un correu electrònic a l’adreça o les adreces assenyalades per les empreses licitadores en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent.

La Mesa de contractació comprovarà en el Registre Electrònic d’Empreses Licitadores (RELI) o en el Registre Oficial de Licitadors i Empreses Classificades del Sector Públic (ROLECE) que l’empresa que hagi presentat la millor oferta està degudament constituïda, el signant de la proposició té poder suficient per formular l’oferta, té la solvència econòmica, financera i tècnica o, si s’escau, la classificació corresponent i no està incursa en cap prohibició per contractar. Aquesta comprovació, si escau, també es farà respecte de les empreses a les capacitats de les quals aquella empresa recorri.

Per tant, l’empresa que hagi presentat la millor oferta ha d’aportar únicament la documentació següent, si no consta vigent o actualitzada, d’acord amb la clàusula onzena d’aquest plec:

1. Documentació corresponent acreditativa de la capacitat d’obrar i de la personalitat jurídica, d’acord amb les previsions de la clàusula novena.

1. Documents acreditatius de la representació i personalitat jurídica de les persones signants de les ofertes: poder per comparèixer o signar proposicions en nom d’un altre i el document nacional d’identitat o el passaport.

1. Certificat de classificació corresponent o, si s’escau, documentació acreditativa del compliment dels requisits específics de solvència.

1. Documents acreditatius d’estar al corrent de les obligacions tributària i amb la Seguretat Social, expedida per l’òrgan competent; la data de la qual no haurà de ser, en qualsevol cas, inferior a 6 mesos anteriors a l’últim dia de presentació de les proposicions.

1. Si s’escau, certificats acreditatius del compliment de les normes de garantia de la qualitat i de gestió mediambiental.

1. En cas que l’empresa recorri a les capacitats d’altres entitats, el compromís de disposar dels recursos necessaris al que es refereix l’article 75.2 de la LCSP.

1. Documents acreditatius de l’efectiva disposició de mitjans que s’hagi compromès a dedicar o adscriure a l’execució del contracte d’acord amb l’article 76.2 de la LCSP.

1. Acreditació de la pòlissa d’assegurança, en les modalitats “tot risc construcció” i “responsabilitat civil per danys a tercers”, per import mínim al pressupost base de licitació.
En cas que es constitueixi un assegurança de responsabilitat civil amb franquícia, l’import de la franquícia s’haurà d’aportar a l’Ajuntament de Soses de forma íntegre mitjançant una garantia complementària.

1. Document acreditatiu de la constitució de la garantia definitiva, d’acord amb el que s’estableix a la clàusula quinzena.

1. Acreditació qualsevol altra documentació que, específicament i per la naturalesa del contracte, sigui necessària per adjudicar el contracte.

1. En el cas que es procedeix a la subcontractació, un DEUC per separat de cadascuna de les empreses subcontractades.


En cas que l’empresa que hagi presentat la millor oferta pertanyi a un Estat membre de la Unió Europea o signatari de l’Espai Econòmic Europeu, es pot acreditar la seva capacitat, solvència i absència de prohibicions mitjançant una consulta a la llista oficial corresponent d’operadors econòmics autoritzats d’un Estat membre o bé mitjançant l’aportació de la documentació acreditativa dels aspectes esmentats.


Un cop aportada per l’empresa licitadora que hagi presentat la millor oferta la documentació requerida, aquesta es qualificarà. Si s’observa que en la documentació presentada hi ha defectes o errors de caràcter esmenable, s’ha de comunicar a les empreses afectades perquè els corregeixin o esmenin en el termini màxim de 10 dies hàbils.

Les sol·licituds d’esmenes es duran a terme a través de la funcionalitat que a aquest efecte té l’eina de Sobre Digital, mitjançant la qual s’adreçarà un correu electrònic a l’adreça o les adreces assenyalades per l’empresa o empreses licitadores en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent.

Aquestes peticions d’esmena es comunicaran a l’empresa mitjançant comunicació electrònica a través de l’e-NOTUM, integrat amb la Plataforma de Serveis de Contractació Pública, d’acord amb la clàusula vuitena d’aquest plec.

En el cas que no es complimenti adequadament el requeriment de documentació en el termini assenyalat, o bé en el termini per esmenar que es doni, s’entendrà que l’empresa licitadora ha retirat la seva oferta i es procedirà a requerir la mateixa documentació a l’empresa licitadora següent, per l’ordre en què hagin quedat classificades les ofertes. Aquest fet comporta l’exigència de l’import del 3 % del pressupost base de licitació, IVA exclòs, en concepte de penalitat, i, a més, pot donar lloc a declarar a l’empresa en prohibició de contractar per la causa prevista en l’article 71.2.a de la LCSP.

Així mateix, l’eventual falsedat en allò declarat per les empreses licitadores en el DEUC o en altres declaracions pot donar lloc a la causa de prohibició de contractar amb el sector públic prevista en l’article
71.1.e de la LCSP.


Clàusula 15a. Garantia definitiva

L’import de la garantia definitiva és el que s’assenyala en l’apartat L del quadre de característiques. La garantia definitiva es pot constituir en les formes indicades en l’article 108.1 de la LCSP.

En el cas d’unió temporal d’empreses, la garantia definitiva es pot constituir per una o vàries de les empreses participants, sempre que en conjunt arribi a la quantia requerida en l’apartat L del quadre de característiques i garanteixi solidàriament a totes les empreses integrants de la unió temporal.

La garantia definitiva respon dels conceptes definits en l’article 110 de la LCSP.

D’acord amb l’article 107.2 de la LCSP, en casos especials i, en particular, en cas que l’oferta de l’empresa adjudicatària hagués estat incursa en presumpció d’anormalitat, l’òrgan de contractació pot establir una garantia complementària de fins un 5% del preu; podent arribat a una garantia total de un 10% del preu citat.

Clàusula 16a. Decisió de no adjudicar o subscriure el contracte i desistiment

L’òrgan de contractació podrà decidir no adjudicar o subscriure el contracte, per raons d’interès públic degudament justificades i amb la corresponent notificació a les empreses licitadores, abans de la formalització del contracte.

També podrà desistir del procediment, abans de la formalització del contracte, notificant- ho a les empreses licitadores, quan apreciï una infracció no esmenable de les normes de preparació del contracte o de les reguladores del procediment d’adjudicació.

En ambdós supòsits es compensarà a les empreses licitadores per les despeses en què hagin incorregut.

La decisió de no adjudicar o subscriure el contracte i el desistiment del procediment d’adjudicació es publicarà en el perfil de contractant.

Clàusula 17a. Adjudicació del contracte

Un cop presentada la documentació a què fa referència la clàusula catorzena, l’òrgan de contractació acordarà l’adjudicació del contracte a l’empresa o les empreses proposades com a adjudicatàries, dins del termini de 5 dies hàbils següents a la recepció de dita documentació.

La licitació no es declararà deserta si hi ha alguna proposició que sigui admissible d’acord amb els criteris que figuren en aquest plec. La declaració, en el seu cas, que aquest procediment ha quedat desert es publicarà en el perfil de contractant.

La resolució d’adjudicació del contracte es notificarà a les empreses licitadores mitjançant notificació electrònica a través de l’e-NOTUM, d’acord amb la clàusula vuitena d’aquest plec, i es publicarà en el perfil de contractant de l’òrgan de contractació dins del termini de 15 dies, indicant el termini en què s’haurà de procedir a la formalització del contracte.


Clàusula 18a. Formalització i perfecció del contracte

El contracte es formalitzarà de conformitat amb el que disposa l’article 153 de la LCSP. S’efectuarà en el termini màxim de 15 dies hàbils a comptar des del següent a la recepció de la notificació de l’adjudicació, en aquells casos que el contracte no sigui susceptible de recurs especial en matèria de contractació d’acord amb l’article 44 de la LCSP.

Quan el contracte sigui susceptible de recurs especial en matèria de contractació, la formalització del contracte s’efectuarà un cop transcorregut el termini mínim de 15 dies hàbils des que es remeti a les empreses licitadores la notificació de l’adjudicació a què es refereix la clàusula anterior. Els serveis dependents de l’òrgan de contractació requeriran a l’empresa o les empreses adjudicatàries per a què formalitzin el contracte en un termini no superior a 5 dies a comptar del següent a aquell en què hagi rebut el requeriment, una vegada transcorregut el termini previst en el paràgraf anterior sense que s’hagi interposat recurs especial en matèria de contractació que porti aparellada la suspensió de la formalització o que l’òrgan competent per a la resolució del recurs hagi aixecat la suspensió.

Si el contracte no es formalitza en el termini indicat en l’apartat anterior per causes imputables a l’empresa adjudicatària, se li exigirà l’import del 3 per cent del pressupost base de licitació, IVA exclòs, en concepte de penalitat, que es farà efectiu en primer lloc contra la garantia definitiva, si s’ha constituït. A més, aquest fet pot donar lloc a declarar a l’empresa en prohibició de contractar, d’acord amb l’article 71.2 b de la LCSP.

En el supòsit que el contracte no es pugui formalitzar amb l’empresa adjudicatària, s’adjudicarà a l’empresa següent que hagi presentat la millor oferta d’acord amb l’ordre en què hagin quedat classificades les ofertes, amb la presentació prèvia de la documentació a què es refereix la clàusula catorzena, essent aplicables els terminis previstos en els apartats anteriors.

Les empreses que hagin concorregut amb el compromís de constituir-se en UTE hauran de presentar, un cop s’hagi efectuat l’adjudicació del contracte al seu favor, l’escriptura pública de constitució de la unió temporal (UTE) en la qual consti el nomenament de la persona representant o de la persona apoderada única de la unió amb poders suficients per exercir els drets i complir les obligacions que es derivin del contracte fins a la seva extinció.

El contingut del contracte serà el que estableixen els articles 35 de la LCSP i 71 del RGLCAP i no inclourà cap clàusula que impliqui alteració dels termes de l’adjudicació.

El contracte es perfeccionarà amb la seva formalització i aquesta serà requisit imprescindible per poder iniciar-ne l’execució.

La formalització d’aquest contracte, juntament amb el contracte, es publicarà en un termini no superior a 15 dies després del seu perfeccionament en el perfil de contractant. L’empresa adjudicatària podrà sol·licitar que el contracte s’elevi a escriptura pública, essent al seu càrrec les despeses corresponents.

Un cop formalitzat el contracte, es comunicarà al Registre Públic de Contractes de la Generalitat de Catalunya, per a la seva inscripció, les dades bàsiques, entre les quals figuraran la identitat de l’empresa adjudicatària, l’import d’adjudicació del contracte, juntament amb el desglossament corresponent de l’IVA; i posteriorment, si s’escau, les modificacions, les pròrrogues, les variacions de terminis o de preus, l’import final i l’extinció del contracte.

Les dades contractuals comunicades al registre públic de contractes seran d’accés públic, amb les limitacions que imposen les normes sobre protecció de dades, sempre que no tinguin caràcter de confidencials.

1. DISPOSICIONS RELATIVES A L’EXECUCIÓ DEL CONTRACTE

Clàusula 19a. Condicions especials d’execució

Les condicions especials en relació amb l’execució, d’obligat compliment per part de l’empresa o les empreses contractistes i, si escau, per les empreses subcontractistes, són les que s’estableixen en l’apartat M del quadre de característiques, així com les que s’estableixen com a tals en altres clàusules d’aquest plec.

Clàusula 20a. Execució i supervisió de les obres

El contracte s’executarà amb subjecció al que estableixin les seves clàusules, el plec de clàusules administratives particulars i el projecte que serveix de base al contracte, i conforme amb les instruccions que en la seva interpretació doni a l’empresa o empreses contractistes la persona que exerceix la direcció facultativa de les obres, amb independència de la unitat encarregada del seguiment i l’execució ordinària del contracte que s’indica en l’apartat N del quadre de característiques.

La direcció de l’execució material de l’obra i de controlar qualitativa i quantitativament les obres a executar, es durà a terme per persona que reuneixi els requisits establerts a l’article 13.2.a) de la Llei 38/1999, de 5 de novembre, d’ordenació de l’edificació.

Les instruccions precises per a la correcta interpretació del projecte i execució de les obres es consignaran per la direcció facultativa al Llibre d’Ordres i Assistència.

El Llibre d’obra serà lliurat al contractista amb anterioritat a la data de comprovació del replanteig ajustant- se al que disposa la al Plec de Clàusules Administratives Generals aplicables a la contractació d’obres i instal·lacions en aquest municipi.

D’acord amb l’article 8 de la Llei 32/2006, de 18 d’octubre, reguladora de la subcontractació en el sector de la construcció, haurà de dipositar-se en la obra el Llibre de Subcontractació. El contractista haurà de complir allò que disposa l’article 13 i següents i Annex III del Reial decret 1109/2007, de 24 d’agost, pel qual es desenvolupa la Llei 32/2006, de 18 d’octubre, reguladora de la subcontractació en el sector de la construcció.

Clàusula 21a. Programa de treball i documentació relativa a la seguretat i salut en el treball

L’empresa o les empreses contractistes hauran de presentar, en el termini de 10 dies comptats des de la formalització del contracte, un programa de treball quan així es determini expressament en l’apartat O del quadre de característiques, el qual haurà d’incloure les dades que s’indiquen en l’article 144.3 del RGLCAP.

En el termini de 21 dies naturals des de la notificació de l’adjudicació l’empresa contractista presentarà a l’Ajuntament de Soses el Pla de Seguretat i Salut en el treball, en aplicació de l’estudi de seguretat i salut o de l’estudi bàsic de seguretat i salut, d’acord amb l’article 7 del Reial decret 1627/1997, de 24 d’octubre, pel qual s’estableixen disposicions mínimes de seguretat i salut en les obres de construcció. La persona que exerceix les funcions de coordinació en matèria de Seguretat i Salut informarà en el termini de 7 dies naturals sobre la procedència de la seva aprovació i, en cas negatiu, indicarà els punts que hauran de corregir-se, per la qual cosa s’assignarà un termini d’acord amb la importància de les correccions, que no podrà ser, en cap cas, superior a set dies naturals.

En tot cas, el termini màxim per a l’aprovació del Pla de Seguretat i Salut en el treball serà d’un mes des de la notificació de l’adjudicació de l’obra. Si per incomplir l’empresa contractista els terminis indicats en el paràgraf anterior no fos possible començar les obres en rebre l’autorització per al seu inici, no podrà reclamar cap ampliació del termini per aquest motiu.

Clàusula 22a. Compliment de terminis i correcta execució del contracte

L’empresa contractista està obligada a complir el termini total d’execució del contracte i els terminis parcials fixats, si s’escau, en el programa de treball.

Si l’empresa contractista incorregués en demora respecte del compliment dels terminis total o parcials, per causes que li siguin imputables, l’Ajuntament de Soses podrà optar, ateses les circumstàncies del cas, per la resolució del contracte amb pèrdua de la garantia o per la imposició de les penalitats, en la forma i condicions establertes en els articles 193 i 194 de la LCSP.

L’Ajuntament de Soses tindrà la mateixa facultat si l’empresa contractista incompleix parcialment, per causes imputables que li siguin imputables, l’execució de les prestacions definides en el contracte.

Si el retard respecte al compliment dels terminis fos produït per motius no imputables a l’empresa contractista i aquesta ofereix complir si se li amplia el termini inicial d’execució, se li concedirà un termini, almenys, igual al temps perdut, a menys que el contractista en demani un altre de més curt.

En tot cas, la constitució en demora de l’empresa contractista no requerirà intimació prèvia per part de l’Ajuntament de Soses.

En cas de compliment defectuós de la prestació objecte del contracte o d’incompliment dels compromisos assumits per l’empresa o les empreses contractistes o de les condicions especials d’execució establertes en la clàusula dinovena d’aquest plec es podrà acordar la imposició de les penalitats proporcionals a la seva gravetat, i de quanties no superiors al 10 % del preu del contracte, IVA exclòs, ni superiors en total al 50 % del preu del contracte, d’acord amb l’article 192 de la LCSP.

En cas d’incompliment de les obligacions en matèria mediambiental, social o laboral a què es refereix la clàusula vint-i-vuitena d’aquest plec; com de l’incompliment de l’empresa contractista a remetre relació detallada de subcontractistes; així com sobre les condicions de subrogació en contractes de treball quan sigui de caràcter obligatori en el contracte, s’imposaran les penalitats corresponents dins dels límits establerts en l’article 192 de la LCSP.

Els imports de les penalitats que s’imposin es faran efectius mitjançant la deducció de les quantitats que, en concepte de pagament total o parcial, s’hagin d’abonar a l’empresa contractista o sobre la garantia que, si s’escau, s’hagués constituït, quan no es puguin deduir dels pagaments esmentats.


Clàusula 23a. Control en l’execució del contracte

Les obres s’han d’executar amb estricta subjecció a les estipulacions que conté el plec de clàusules administratives particulars i al projecte que serveix de base al contracte i d’acord amb les instruccions que en interpretació tècnica d’aquest doni al contractista la direcció facultativa de les obres.

La persona que exerceix les funcions de delegat d’obra de l’empresa contractista haurà de ser la persona amb coneixements tècnics que exigeixi qui s’encarrega de la direcció de l’obra amb experiència acreditada en obres similars a les que són objecte d’aquest contracte.

Clàusula 24a. Resolució d’incidències

Les incidències que puguin sorgir entre l’Ajuntament de Soses i l’empresa contractista en l’execució del contracte, per diferències en la interpretació del que s’ha convingut o bé per la necessitat de modificar les condicions contractuals, es tramitaran mitjançant expedient contradictori que inclourà necessàriament les actuacions descrites en l’article 97 del RGLCAP.

Llevat que motius d’interès públic ho justifiquin o la naturalesa de les incidències ho requereixi, la seva tramitació no determinarà la paralització del contracte.

Clàusula 25a. Resolució de dubtes tècnics interpretatius

Per a la resolució de dubtes tècnics interpretatius que puguin sorgir durant l’execució del contracte es pot sol·licitar un informe tècnic extern a l’Ajuntament de Soses i no vinculant.


1. DISPOSICIONS RELATIVES ALS DRETS I OBLIGACIONS DE LES PARTS

Clàusula 26a. Abonaments a l’empresa contractista

La persona que exerceix la direcció facultativa de l’obra expedirà mensualment les certificacions que comprendran l’obra executada durant aquest període de temps. Aquestes certificacions s’han d’expedir durant els primers 10 dies següents al mes al que corresponguin.

El pagament a l’empresa contractista s’efectuarà contra presentació de factura expedida d’acord amb la normativa vigent sobre factura electrònica, en els terminis i les condicions establertes en l’article 198 i 243 de la LCSP.

En cas de retard en el pagament, el contractista té dret a percebre, en els termes i les condicions legalment establerts, els interessos de demora i la indemnització corresponent pels costos de cobrament en els termes establerts en la Llei 3/2004, de 29 de desembre, per la qual s’estableixen mesures de lluita contra la morositat en les operacions comercials.

En cas de contractes d’obres a tant alçat o amb preu tancat, l’empresa adjudicatària del contracte, en el termini que s’estableixi en el plec de prescripcions tècniques, ha de presentar el projecte de construcció de les variants o millores ofertades, per a la seva preceptiva supervisió i aprovació. En cap cas el preu o el termini de l’adjudicació patirà variació com a conseqüència de l’aprovació d’aquest projecte.

L’empresa contractista podrà transmetre els drets de cobrament en els termes i condicions establerts en l’article 200 de la LCSP.

Clàusula 27a. Responsabilitat de l’empresa contractista

L’empresa contractista respon de l’execució correcta de les obres d’acord amb el projecte aprovat i amb les condicions establertes en aquest plec.

L’empresa contractista executa el contracte al seu risc i ventura i està obligada a indemnitzar els danys i perjudicis que es causin a terceres persones com a conseqüència de les operacions que requereixi l’execució del contracte, excepte en el cas que els danys siguin ocasionats com a conseqüència immediata i directa d’una ordre de l’Ajuntament de Soses o que els danys siguin conseqüència dels vicis del projecte elaborat per l’Ajuntament.

L’empresa contractista és responsable, fins que es compleixi el termini de garantia, dels defectes que puguin advertir-se en la construcció, sense perjudici dels supòsits de força major establerts en l’article 239 de la LCSP i també per vicis ocults durant 15 anys des de la recepció de les obres, d’acord amb el que estableix l’article 244 de la LCSP.

Clàusula 28a. Altres obligacions de l’empresa contractista

1. L’empresa contractista està obligada en l’execució del contracte al compliment de les obligacions aplicables en matèria mediambiental, social o laboral que estableixen el dret de la Unió Europea, el dret nacional, els convenis col·lectius o les disposicions de dret internacional mediambiental, social i laboral que vinculin a l’Estat, i en particular les que estableix l’annex V de la LCSP.

També està obligada a complir les disposicions vigents en matèria d’integració social de persones amb discapacitat i fiscals.

L’incompliment de les obligacions en matèria mediambiental, social o laboral esmentades i, en especial, els incompliments o els retards reiterats en el pagament dels salaris o l’aplicació de condicions salarials inferiors a les derivades dels convenis col·lectius que sigui greu i dolosa, donarà lloc a la imposició de penalitats a què es refereix la clàusula vint-i-dosena d’aquest plec.

A aquest efecte, l’empresa contractista haurà de remetre la justificació de la realització efectiva d’aquests pagaments a l’òrgan de contractació quan aquest li ho sol·liciti.

1. L’empresa contractista s’obliga a complir les condicions salarials dels treballadors de conformitat amb el conveni col·lectiu sectorial aplicable que correspongui en funció de l’objecte del contracte.

1. L’empresa contractista s’obliga a aplicar en executar les obres les mesures destinades a promoure la igualtat entre homes i dones.

1. L’empresa contractista ha de complir les ordres i les instruccions que, en la interpretació tècnica del contracte, li doni la persona que exerceix la direcció de l’obra.

1. L’empresa contractista ha de facilitar a la persona que exerceix la direcció de l’obra i a l’Ajuntament deSoses l’accés a tota la informació, tant documental com de camp, que li requereixin en qualsevol moment durant l’execució de les obres.

1. L’empresa contractista ha de conservar el llibre d’ordres.

1. L’empresa contractista ha de presentar a l’Ajuntament de Soses, en el cas d’obres subjectes a la Llei 3/2007, del 4 de juliol, de l’obra pública, la memòria final quan així s’estableixi en l’apartat P del quadre de característiques. La memòria final ha de tenir el contingut establert en l’article 49 de la Llei esmentada.

1. L’empresa contractista i, si s’escau, les empreses subcontractistes queden subjectes en l’execució del contracte a les obligacions derivades de la Llei 1/1998, de 7 de gener, de política lingüística i de les disposicions que la desenvolupen. Així doncs, les empreses han d’emprar el català o el castellà en les seves relacions amb l’Ajuntament de Soses derivades de l’execució de l’objecte d’aquest contracte. També han d’emprar un d’aquest idiomes en els rètols, les publicacions, els avisos i en la resta de comunicacions de caràcter general que es derivin de l’execució de les prestacions objecte del contracte.

1. L’empresa o empreses contractistes s’ha de fer càrrec de les despeses següents:

8. Les derivades dels assaigs i anàlisis de materials i unitats d’obres i dels informes específics que la persona que exerceix la direcció facultativa ordeni, sense perjudici d’aquells previstos en el plec de prescripcions tècniques.

8. Les derivades de les autoritzacions, llicències, documents i qualsevol informació d’organismes oficials o particulars.

8. Les derivades dels tributs que corresponguin al contracte o a l’objecte del contracte.

8. El pagament de la taxa municipal per a la sol·licitud de la llicència urbanística d’obres i de l’Impost sobre construccions, instal·lacions i obres, si s’escau, i qualsevol altre impost, taxa, compensació, gravamen o despesa que pugui ser aplicable segons les disposicions vigents, en la forma i quantia que assenyalin.

8. Les derivades de la instal·lació, manteniment i retirada de les tanques publicitàries que informen al públic sobre l’inici i final de l’obra i de la resta de mesures d’informació. El conjunt d’aquestes despeses no superarà el 2 per 1000 del preu del contracte.

8. De qualsevol altre que resulti d’aplicació segons les disposicions vigents, en la forma i condicions que aquestes assenyalin.

1. L’empresa contractista està obligada a instal·lar pel seu compte els senyals necessaris per indicar l’accés a l’obra, la circulació a la zona que ocupen els treballs i els punts de possible perill a causa de l’obra, tant en la zona esmentada com en els límits i rodalies, així com també a complir les ordres a les quals fa referència la clàusula vint-i-tresena del vigent plec de clàusules administratives generals de l’Administració General de l’Estat. A més, l’empresa contractista ha de tenir cura de la conservació i manteniment del cartells i senyals esmentats i estarà obligada a la seva immediata reposició. Les despeses que s’originin aniran al seu càrrec.

1. L’empresa contractista, com a mínim 8 dies abans de la data de l’inici de les obres, està obligada a instal·lar pel seu compte, prèvia la conformitat de l’Ajuntament, la tanca publicitària que informi sobre l’inici i la finalització de les obres.

Així mateix, ha de comunicar a l’Ajuntament de Soses, mitjançant la persona que exerceix la direcció facultativa de l’obra, les incidències que puguin sorgir durant l’execució, a l’efecte de l’oportuna informació a la ciutadania i a les administracions afectades, i a realitzar les actuacions d’informació, en el cas que l’Ajuntament així ho requereixi.

L’empresa contractista ha d’assumir el cost d’altres mesures d’informació a la ciutadania i a les persones usuàries que l’Ajuntament decideixi dur a terme i que es concretin en el plec de prescripcions tècniques.

1. L’empresa contractista, en relació amb les dades personals a les quals tingui accés amb ocasió del contracte, s’obliga al compliment de tot allò que estableix la Llei orgànica 3/2018, de 5 de desembre, de protecció de dades personals i garantia dels drets digitals, a la normativa de desenvolupament i al que estableix el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE.

La documentació i la informació que es desprengui o a la qual es tingui accés amb ocasió de l’execució de les prestacions objecte d’aquest contracte i que correspon a l’Ajuntament de Soses responsable del tractament de dades personals, té caràcter confidencial i no podrà ésser objecte de reproducció total o parcial per cap mitjà o suport. Per tant, no se’n podrà fer ni tractament ni edició informàtica, ni transmissió a tercers fora de l’estricte àmbit de l’execució directa del contracte.

1. L’empresa contractista s’obliga a facilitar a l’Ajuntament la informació que sigui necessària pel compliment de la Llei 19/2014, de transparència, accés a la informació pública i bon govern.



Clàusula 29a. Prerrogatives de l’Administració

Dins dels límits i amb subjecció als requisits i efectes assenyalats en la LCSP, l’òrgan de contractació ostenta les prerrogatives d’interpretar el contracte, resoldre els dubtes que ofereixi el seu compliment, modificar-lo per raons d’interès públic, declarar la responsabilitat imputable a l’empresa contractista arran de la seva execució, suspendre’n l’execució, acordar la seva resolució i determinar-ne els efectes.

Així mateix, l’òrgan de contractació té les facultats d’inspecció de les activitats desenvolupades per l’empresa contractista durant l’execució del contracte, en els termes i amb els límits que estableix la LCSP.

Els acords que adopti l’òrgan de contractació en l’exercici de les prerrogatives esmentades exhaureixen la via administrativa i són immediatament executius.

L’exercici de les prerrogatives de l’Administració es durà a terme mitjançant el procediment establert en l’article 191 de la LCSP.

Clàusula 30a. Modificació del contracte

El contracte només es pot modificar per raons d’interès públic, en els casos i en la forma que s’especifiquen en aquesta clàusula i de conformitat amb el que es preveu en els articles 203 a 207 de la LCSP, tot justificant degudament la seva en l’expedient. 

Modificacions previstes

L’existència de modificacions previstes s’indica en l’apartat Q del quadre de característiques.

Dites modificacions seran obligatòries per a l’empresa contractista i s’articularan d’acord amb els termes i la forma establerts al article 204 i 242 de la LCSP. En tot cas, el procediment per aquesta modificació es realitzarà seguint els tràmits previstos a l’article 242 de la LCSP i 102 RGLCAP, amb audiència al contractista i, en tot cas, requerirà la prèvia aprovació tècnica del corresponent projecte i pressupost que en resulti i es formalitzarà en document administratiu.

Les modificacions del contracte no poden ser substancials, no podran alterar les condicions essencials de la licitació i de l’adjudicació del contracte i hauran de limitar-se a introduir les variacions estrictament indispensables per respondre a la causa objectiva que la motivi. En tot cas, es considerarà que una modificació és substancial quan tingui com a resultat un contracte materialment diferent; quan, en cas d’haver figurat les noves condicions, haguessin permès la selecció de candidats diferents, l’acceptació d’una oferta diferent o la participació de més empreses; alteració de l’equilibri econòmica en benefici del contractista d’una manera no prevista al contracte inicial; o que ampliï de forma important l’àmbit del contracte.

Quan sigui necessari introduir modificacions en el projecte de l’obra que regeix el contracte, el director redactarà la proposta oportuna per als documents que justifiquin, descriguin i valorin l’obra d’acord amb el tràmit establert a l’article 242 de la LCSP. L’aprovació per l’Ajuntament de Soses requerirà la fiscalització prèvia de la despesa corresponent i la subjecció del modificat als límits legals i procediment administratiu determinats a l’article 153 de la LCSP.

Ni el contractista ni el director podran introduir o executar modificacions en l’obra objecte del contracte sense l’aprovació deguda d’aquelles modificacions i del pressupost corresponent, llevat autorització municipal del director de l’obra per ordenar variacions de detall.

En cap cas la modificació del contracte no podrà excedir del 20% del preu inicial del contracte, i que no pot alterar la naturalesa global del contracte.

Modificacions no previstes

La modificació del contracte no prevista en aquesta clàusula només podrà efectuar-se quan es compleixin els requisits i concorrin els supòsits previstos en l’article 205 de la LCSP, de conformitat amb el procediment regulat en l’article 191 de la LCSP i amb les particularitats previstes en l’article 207 de la LCSP.

Aquestes modificacions són obligatòries per a l’empresa contractista, llevat que impliquin, aïlladament o conjuntament, una alteració en la seva quantia que excedeixi el 20% del preu inicial del contracte, IVA exclòs. En aquest cas, la modificació s’acordarà per l’òrgan de contractació amb la conformitat prèvia per escrit de l’empresa contractista; en cas contrari, el contracte es resoldrà d’acord amb la causa prevista en l’article 211.1.g) de la LCSP.

Ni la persona que exerceix la direcció de l’obra ni l’empresa contractista poden introduir o executar modificacions en les obres, sense la prèvia aprovació tècnica del corresponent projecte i del pressupost que en resulti. S’han de seguir els tràmits previstos en l’article 242 de la LCSP i en l’article 102 del RGLCAP i s’ha de formalitzar en document administratiu.

No es considera modificació la inclusió de preus nous, fixats contradictòriament pels procediments establerts, sempre que no suposin un increment del preu global del contracte ni afectin unitats d’obra que en el seu conjunt no excedeixi el 3% del pressupost primitiu.

En cas de supressió o reducció d’unitats d’obres, l’empresa contractista no té dret a reclamar indemnització.

En el cas d’obres incloses dins l’àmbit d’aplicació de la Llei 3/2007, del 4 de juliol, de l’obra pública, s’ha de donar compliment també a allò establert en el seu article 48.

Les modificacions del contracte es formalitzaran de conformitat amb el que estableix l’article 153 de la LCSP i la clàusula dinovena d’aquest plec.

L’anunci de modificació del contracte, juntament amb les al·legacions de l’empresa contractista i de tots els informes que, si s’escau, es sol·licitin amb caràcter previ a l’aprovació de la modificació, tant els que aporti l’empresa adjudicatària com els que emeti l’òrgan de contractació, es publicaran en el perfil de contractant.

Clàusula 31a. Suspensió del contracte

El contracte podrà ser suspès de conformitat amb el que estableix l’article 208 de la LCSP.

Clàusula 32a. Clàusula ètica

Els alts càrrecs, personal directiu, càrrecs de comandament, càrrecs administratius i personal al servei de l’Administració pública i del seu sector públic, que intervenen, directament o indirectament, en el procediment de contractació pública estan subjectes al Codi de principis i conductes recomanables en la contractació pública i se’ls aplicaran les seves disposicions de forma transversal a tota actuació que formi part de qualsevol fase del procediment de contractació d’acord amb el grau d’intervenció i de responsabilitat en els procediments contractuals.

La presentació de l’oferta per part dels licitadors suposarà la seva adhesió al Codi de principis i conductes recomanables en la contractació pública d’acord amb els compromisos ètics i d’integritat que formen part de la relació contractual.

Els licitadors, contractistes i subcontractistes assumeixen les obligacions següents:

1. Observar els principis, les normes i els cànons ètics propis de les activitats, els oficis i/o les professions corresponents a les prestacions objecte dels contractes.

1. No realitzar accions que posin en risc l’interès públic en l’àmbit del contracte o de les prestacions a licitar.

1. Denunciar les situacions irregulars que es puguin presentar en els processos de contractació pública o durant l’execució dels contractes.

1. Abstenir-se de realitzar conductes que tinguin per objecte o puguin produir l’efecte d’impedir, restringir o falsejar la competència com per exemple els comportaments col·lusoris o de competència fraudulenta (ofertes de resguard, eliminació d’ofertes, assignació de mercats, rotació d’ofertes, etc.).

1. En el moment de presentar l’oferta, el licitador ha de declarar si té alguna situació de possible conflicte d’interès, als efectes del que disposa l’article 64 de la LCSP, o relació equivalent al respecte amb parts interessades en el projecte. Si durant l’execució del contracte es produís una situació d’aquestes característiques el contractista o subcontractista està obligat a posar-ho en coneixement de l’òrgan de contractació.

1. Respectar els acords i les normes de confidencialitat.

1. A més, el contractista haurà de col·laborar amb l’òrgan de contractació en les actuacions que aquest realitzi per al seguiment i/o l’avaluació del compliment del contracte, particularment facilitant la informació que li sigui sol·licitada per a aquestes finalitats i que la legislació de transparència i la normativa de contractes del sector públic imposen als contractistes en relació amb l’Administració o administracions de referència, sens perjudici del compliment de les obligacions de transparència que els pertoquin de forma directa per previsió legal.

Els licitadors, contractistes i subcontractistes, o llurs empreses filials o vinculades, es comprometen a complir rigorosament la legislació tributària, laboral i de seguretat social i, específicament, a no fer operacions financeres contràries a la normativa tributària en països que no tinguin normes sobre control de capitals i siguin considerats paradisos fiscals per la Unió Europea.

Totes aquestes obligacions i compromisos tenen la consideració de condicions especials d’execució del contracte.

Les conseqüències o penalitats per l’incompliment d’aquesta clàusula seran les següents:

1. En cas d’incompliment dels apartats a), b), c), f) i g) d’aquesta clàusula s’estableix una penalitat mínima de 0,60 euros per cada 1000 euros del preu del contracte, IVA exclòs, que es podrà incrementar de forma justificada i proporcional en funció de la gravetat dels fets. La gravetat dels fets vindrà determinada pel perjudici causat a l’interès públic, la reiteració dels fets o l’obtenció d’un benefici derivat de l’incompliment. En tot cas, la quantia de cada una de les penalitats no podrà excedir del 10% del preu del contracte, IVA exclòs, ni el seu total podrà superar en cap cas el 50% del preu del contracte.

1. En el cas d’incompliment del que preveu la lletra d) d’aquesta clàusula l’òrgan de contractació donarà coneixement dels fets a les autoritats competents en matèria de competència.

1. En el cas d’incompliment del que preveu la lletra e) d’aquesta clàusula l’òrgan de contractació ho posarà en coneixement de l’òrgan competent en matèria de principis ètics i socials en la Contractació Pública perquè emeti el pertinent informe, sens perjudici d’altres penalitats que es puguin establir.

1. En el cas que la gravetat dels fets ho requereixi, l’òrgan de contractació els posarà en coneixement de l’Oficina Antifrau de Catalunya o dels òrgans de control i fiscalització que siguin competents per raó de la matèria.



1. DISPOSICIONS RELATIVES A LA SUCCESSIÓ, CESSIÓ, LA SUBCONTRACTACIÓ I LA REVISIÓ DE PREUS DEL CONTRACTE

Clàusula 33a. Successió i  cessió del contracte Successió en la persona del contractista

En el supòsit de fusió d’empreses en què participi la societat contractista, el contracte continuarà vigent amb l’entitat absorbent o amb la resultant de la fusió, que quedarà subrogada en tots els drets i obligacions que en dimanen.

En supòsits d’escissió, aportació o transmissió d’empreses o branques d’activitat, el contracte continuarà amb l’entitat a la qual s’atribueixi el contracte, que quedarà subrogada en els drets i les obligacions que en dimanen, sempre que reuneixi les condicions de capacitat, absència de prohibició de contractar i la solvència exigida en acordar-se l’adjudicació del contracte o que les societats beneficiàries d’aquestes operacions i, en cas de subsistir, la societat de la qual provinguin el patrimoni, empreses o branques segregades, es responsabilitzin solidàriament de l’execució del contracte.

L’empresa contractista ha de comunicar a l’òrgan de contractació la circumstància que s’hagi produït.

En cas que l’empresa contractista sigui una UTE, quan tinguin lloc respecte d’alguna o algunes empreses integrants de la unió temporal operacions de fusió, escissió o transmissió de branca d’activitat, continuarà l’execució del contracte amb la unió temporal adjudicatària. En cas que la societat absorbent, la resultant de la fusió, la beneficiària de l’escissió o l’adquirent de la branca d’activitat, no siguin empreses integrants de la unió temporal, serà necessari que tinguin plena capacitat d’obrar, no estiguin incurses en prohibició de contractar i que es mantingui la solvència, la capacitat o classificació exigida.

Si el contracte s’atribueix a una entitat diferent, la garantia definitiva es pot renovar o reemplaçar, a criteri de l’entitat atorgant, per una nova garantia que subscrigui la nova entitat, atenent al risc que suposi aquesta última entitat. En tot cas, l’antiga garantia definitiva conserva la seva vigència fins que estigui constituïda la nova garantia.

Si la subrogació no es pot produir perquè l’entitat a la qual s’hauria d’atribuir el contracte no reuneix les condicions de solvència necessàries, el contracte es resoldrà, considerant-se a tots els efectes com un supòsit de resolució per culpa de l’empresa contractista.

Cessió del contracte

Els drets i les obligacions que dimanen d’aquest contracte es podran cedir per l’empresa contractista a una tercera persona, indicat en l’apartat R del quadre característiques, sempre que les qualitats tècniques o personals de qui cedeix no hagin estat raó determinant de l’adjudicació del contracte ni que de la cessió no en resulti una restricció efectiva de la competència en el mercat, quan es compleixin els requisits següents:

1. L’òrgan de contractació autoritzi, de forma prèvia i expressa, la cessió. Si transcorre el termini de 2 mesos sense que s’hagi notificat la resolució sobre la sol·licitud d’autorització de la cessió, aquesta s’entendrà atorgada per silenci administratiu.

1. L’empresa cedent tingui executat almenys un 20 % de l’import del contracte. Aquest requisit no s’exigeix si la cessió es produeix trobant-se l’empresa contractista en concurs encara que s’hagi obert la fase de liquidació, o ha posat en coneixement del jutjat competent per a la declaració del concurs que ha iniciat negociacions per arribar a un acord de refinançament, o per obtenir adhesions a una proposta anticipada de conveni, en els termes que preveu la legislació concursal.

1. L’empresa cessionària tingui capacitat per contractar amb l’Ajuntament de Soses, la solvència exigible en funció de la fase d’execució del contracte, i no estigui incursa en una causa de prohibició de contractar.

1. La cessió es formalitzi, entre l’empresa adjudicatària i l’empresa cedent, en escriptura pública.

No es podrà autoritzar la cessió a una tercera persona quan la cessió suposi una alteració substancial de les característiques de l’empresa contractista si aquestes constitueixen un element essencial del contracte.

L’empresa cessionària quedarà subrogada en tots els drets i les obligacions que correspondrien a l’empresa que cedeix el contracte.

Clàusula 34a. Subcontractació

L’empresa contractista pot concertar amb altres empreses la realització parcial de la prestació objecte d’aquest contracte, d’acord amb l’article 215 de la LCSP; queda indicada la possibilitat en l’apartat S del quadre de característiques.

Les empreses licitadores han d’indicar en les seves ofertes la part del contracte que tinguin previst subcontractar, assenyalant el seu import i el nom o el perfil professional, definit per referència a les condicions de solvència tècnica, dels subcontractistes a qui vagin a encomanar la seva realització. En aquest cas, la intenció de subscriure subcontractes s’ha d’indicar en el DEUC i l’empresa que resulti adjudicatària haurà de presentar un DEUC separat per cadascuna de les empreses que es subcontracti.

En el cas que les empreses contractistes vulguin subscriure contractes que no s’ajustin a allò indicat en l’oferta, aquests no es podran subscriure fins que transcorrin 20 dies des que s’hagi cursat la notificació a l’òrgan de contractació i s’hagin aportat les justificacions a què es refereix el paràgraf següent, llevat que autoritzés expressament amb anterioritat o que es donés una situació justificada d’emergència o que exigís l’adopció de mesures urgents, excepte si l’Administració notifica dins d’aquest termini la seva oposició.

L’empresa contractista ha de comunicar per escrit, després de l’adjudicació del contracte i, com a molt tard, quan iniciï la seva execució, a l’òrgan de contractació la intenció de subscriure subcontractes, indicant la part de la prestació que pretén subcontractar i la identitat, les dades de contacte i el representant o representants legals de l’empresa subcontractista, justificant suficientment l’aptitud d’aquesta per executar-la per referència als elements tècnics i humans de què disposa i a la seva experiència, i acreditant que no es troba incursa en prohibició de contractar.

Si l’empresa subcontractista té la classificació adequada per realitzar la part del contracte objecte de la subcontractació, la comunicació d’aquesta circumstància és suficient per acreditar la seva aptitud.

L’empresa contractista ha de notificar per escrit a l’òrgan de contractació qualsevol modificació que pateixi aquesta informació durant l’execució del contracte, i tota la informació necessària sobre els nous subcontractes.

La subscripció de subcontractes està sotmesa al compliment dels requisits i circumstàncies regulades en l’article 215 de la LCSP i en la Llei 32/2006, de 18 d’octubre, reguladora de la subcontractació en el sector de la construcció, i a la seva normativa de desplegament. Així mateix, en el cas d’obres objecte de la Llei 3/2007, del 4 de juliol, de l’obra pública, també resulta d’aplicació aquesta Llei. Els subcontractes tenen en tot cas naturalesa privada.

La infracció de les condicions establertes en aquesta clàusula i en l’article 215 de la LCSP per procedir a la subcontractació, així com la falta d’acreditació de l’aptitud de l’empresa subcontractista o de les circumstàncies determinants de la situació d’emergència o de les que fan urgent la subcontractació, té, en funció de la repercussió en l’execució del contracte, les conseqüències següents:

3. l’imposició a l’empresa contractista d’una penalitat de fins a un 50% de l’import del subcontracte;
3. la resolució del contracte, sempre que es compleixin els requisits que estableix el segon paràgraf de la lletra f) de l’apartat 1 de l’article 211 de la LCSP

Les empreses subcontractistes queden obligades només davant l’empresa contractista principal qui assumirà, per tant, la total responsabilitat de l’execució del contracte front a l’Ajuntament de Soses, de conformitat amb aquest plec i amb els termes del contracte, inclòs el compliment de les obligacions en matèria mediambiental, social o laboral a què es refereix la clàusula vint-i-vuitena d’aquest plec, així com de l’obligació de sotmetre’s a la normativa nacional i de la Unió Europea en matèria de protecció de dades. El coneixement que l’Ajuntament tingui dels contractes subscrits o l’autorització que atorgui no alteren la responsabilitat exclusiva del contractista principal.

Les empreses subcontractistes no tenen acció directa davant de l’Ajuntament de Soses per les obligacions contretes amb elles per l’empresa contractista, com a conseqüència de l’execució del contracte principal i dels subcontractes.

En cap cas l’empresa o les empreses contractistes poden concertar l’execució parcial del contracte amb persones inhabilitades per contractar d’acord amb l’ordenament jurídic o incurses en alguna de les causes de prohibició de contractar previstes en l’article 71 de la LCSP.

L’empresa contractista ha d’informar a qui exerceix la representació de les persones treballadores de la subcontractació, d’acord amb la legislació laboral.

El pagament a les empreses subcontractistes i a les empreses subministradores es regeix pel que disposen els articles 216 i 217 de la LCSP. L’Ajuntament de Soses comprovarà el compliment estricte de pagament a les empreses subcontractistes i a les empreses subministradores per part de l’empresa contractista. A aquests efectes, l’empresa contractista haurà d’aportar, quan se li sol·liciti, relació detallada de les empreses subcontractistes o empreses subministradores amb especificació de les condicions relacionades amb el termini de pagament i haurà de presentar el justificant de compliment del pagament en termini. Aquestes obligacions tenen la consideració de condició especial d’execució, de manera que el seu incompliment pot comportar la imposició de les penalitats que es preveuen en la clàusula vint-i-dosena d’aquest plec, responent la garantia definitiva d’aquestes penalitats.

Clàusula 35a. Revisió de preus

La revisió de preus aplicable a aquest contracte es detalla en l’apartat T del quadre de característiques.

En el cas que, segons el quadre de característiques, la revisió periòdica de preus sigui possible, aquesta revisió i la predeterminació de preus només serà procedent quan el contracte s’hagi executat, almenys, en un 20% del seu import i hagin transcorregut dos anys des de la seva formalització.

L’import de les revisions que siguin procedents es farà efectiu, d’ofici, mitjançant l’abonament o el descompte corresponent en les certificacions o pagaments parcials.



1. DISPOSICIONS RELATIVES A L’EXTINCIÓ DEL CONTRACTE

Clàusula 36a. Recepció i liquidació

La recepció i la liquidació del contracte es realitzarà conforme al que disposen els articles 210 i 243 de la LCSP i l’article 163 a 169 del RGLCAP.

L’Ajuntament de Soses determinarà si els treballs realitzats per l’empresa contractista s’ajusten a les prescripcions establertes per a la seva execució i compliment i, si s’escau, requerirà l’esmena dels defectes observats amb ocasió de la seva recepció.

Si els treballs realitzats no s’adeqüen a la prestació contractada, com a conseqüència de vicis o defectes imputables a l’empresa contractista, podrà rebutjar-la de manera que quedarà exempta de l’obligació de pagament o tindrà dret, si s’escau, a la recuperació del preu satisfet.

Clàusula 37a. Termini de garantia i devolució o cancel·lació de la garantia definitiva

El termini de garantia és l’assenyalat en l’apartat U del quadre de característiques ampliat, si és el cas, amb el que hagi ofert el contractista i s’hagi consignat en la formalització del contracte i començarà a comptar des de la data de recepció i/o conformitat de la prestació contractada, que serà formalitzada en l'acta de recepció de les obres, essent la data de l’acta a partir de la qual començarà a comptar aquest còmput, en els termes que estableix l'article 243 de la LCSP. Durant el termini de garantia, el contractista ha de complir el que disposa l'article 167.1 del RGLCAP.

Totes les despeses que s'ocasionen per la conservació de les obres durant el període de garantia seran a compte del contractista, que no tindrà dret a cap indemnització per aquest concepte. S'exceptuen els danys ocasionats per força major, que seran suportats per l’Ajuntament de Soses el qual tindrà la facultat d'exigir al contractista que realitzi les obres de reparació.

Un cop s’hagin acomplert per l’empresa contractista les obligacions derivades del contracte, si no hi ha responsabilitats que hagin d’exercitar-se sobre la garantia definitiva i transcorregut el termini de garantia, es procedirà d’ofici a dictar l’acord de devolució o cancel·lació de la garantia definitiva, d’acord amb el que estableix l’article 111 de la LCSP.

Si durant el termini de garantia s’acredita l’existència de vicis o defectes en els treballs efectuats, es reclamarà a l’empresa contractista que els esmeni. Així doncs, la cancel·lació o devolució de la garantia no té efectes sobre la responsabilitat del contractista derivada de les disposicions de l’article 244 de la LCSP. 

Clàusula 38a. Resolució del contracte

La resolució del contracte es regirà, amb caràcter general, pel que s’estableix als articles 211 al 213 de la LCSP i, amb caràcter específic, en relació al contracte d’obres, pel que disposen els articles 245 i 246 de la mateixa Llei; així com també per les disposicions dels articles 109 al 113 i 172 del RGLCAP.

En particular, seran causes de resolució d’aquest contracte les previstes als articles 211 i 245 de la LCSP, així com també l’incompliment de les obligacions contractuals essencials previstes en aquest Plec.

En tots els casos, la resolució del contracte es durà a terme seguint el procediment establert en l’article 191 de la LCSP i en l’article 109 del RGLCAP.


1. RECURSOS, MESURES PROVISIONALS I SUPÒSITS ESPECIALS DE NULꞏLITAT CONTRACTUAL

Clàusula 39a. Règim de recursos

Els anuncis de licitació, els Plecs i els documents contractuals que estableixin les condicions que han de regir la contractació; els actes de tràmit que decideixin directament o indirectament sobre l’adjudicació, determinin la impossibilitat de continuar el procediment o produeixin indefensió o perjudici irreparable a drets o interessos legítims; els acords d’adjudicació i els adoptats en relació amb els efectes, la modificació i l’extinció d’aquest contracte són susceptibles de recurs potestatiu de reposició davant l'òrgan que l'ha adoptat, en el termini d'un mes comptat a partir del dia següent al de la recepció de la notificació, o es pot interposar directament recurs contenciós administratiu davant el Jutjat Contenciós Administratiu de Barcelona, en el termini de dos mesos comptats des del dia següent al de la recepció d'aquesta notificació.

Contra la desestimació tàcita del recurs potestatiu de reposició, que s'entendrà produïda un cop transcorregut un mes comptat des del dia següent al de la seva interposició sense que s'hagi notificat resolució expressa, es pot interposar recurs contenciós administratiu davant el Jutjat Contenciós Administratiu de Barcelona, en el termini de sis mesos comptats des del següent al que s'hagi produït la desestimació tàcita.

En el cas que sigui susceptible de recurs especial en matèria de contractació, d’acord amb l’article 44 de la LCSP, aquest té caràcter potestatiu, gratuït pels recurrents, a interposar davant l’òrgan de contractació o el Tribunal Català de Contractes del Sector Públic, previ o alternativament al recurs contenciós administratiu.

Contra els actes susceptibles de recurs especial no procedeix la interposició de recursos administratius ordinaris.

Clàusula 40a. Arbitratge

Sens perjudici del que estableix la clàusula quarantena, es podrà acordar el sotmetiment a arbitratge de la solució de totes o alguna de les controvèrsies que puguin sorgir entre l’Ajuntament de Soses i l’empresa contractista, sempre que es tracti de matèries de lliure disposició conforme a dret i, específicament, sobre els efectes, el compliment i l’extinció d’aquest contracte, de conformitat amb el que disposa la Llei 60/2003, de 23 de desembre, d’arbitratge. 

Clàusula 41a. Règim d’invalidesa

Aquest contracte està sotmès al règim d’invalidesa previst en els articles 38 a 43 de la LCSP.

Clàusula 42a. Jurisdicció competent

Atès el caràcter exclusivament administratiu del contracte, totes les qüestions i divergències que sorgeixin hauran de resoldre’s per la via administrativa o per la jurisdicció contenciosa administrativa; essent, per tant, l’ordre jurisdiccional contenciós administratiu és el competent per a la resolució de les qüestions litigioses que es plantegin en relació amb la preparació, adjudicació, efectes, modificació, compliment i extinció del present contracte.

Amb l’acceptació del present Plec, s’entén que el contractista renuncia a qualsevol fur i privilegi i se sotmet a les decisions de l’òrgan de contractació i a la jurisdicció contenciosa administrativa essent els competents els tribunals de Barcelona per a resoldre i conèixer les qüestions que puguin suscitar-se.

Aprovat en per Decret d’Alcaldia de data ______________

        La Secretària,

25181 SOSES ( Lleida)
Tel. 973 79 78 06
Fax 973 79 78 09
Email: ajuntament@soses.ddl.net
Internet: http//soses.ddl.net


image1.png
== AJUNTAMENT
DE
SOSES (Lleida)




